text:
Despues cu MEP a lansa e pregunta siman pasa cu si e parlamentario Marisol Lopez-Tromp ta sospechoso si of no di un of otro caso di otorgamento di tereno di pueblo, e parlamentario a dicidi di keda keto keto y a prefera di bay den un atake contra nos Minister di Turismo Dangui Oduber pa loke ta nombramento di un miembro den e Hunta di Supervision di Aruba Tourism Authority (ATA), alegando cu e persona aki lo ta famia di e minister concerni.
Sinembargo e parlamentario aki mes a presenta copia di e Landsbesluit di 24 augustus 2022 firma pa Gobernador cu ta mustra claramente cu esaki ta un nombramento legitimo y cu a cumpli cu tur norma y regla di bon gobernacion. Hecho ta cu e miembro nobo di Hunta di Supervision familiar of no ta un persona sumamente capacita y integro cu pa añanan largo a traha pa turismo di Aruba y ta gosa di confiansa total di e minister concerni pa forma parti di e Hunta di Supervision trahando na bienestar di ATA y henter Aruba.
Presidente Comisario di FCCA
E confiansa menciona ta igual cu tempo Marisol Lopez-Tromp tabata minister caminda el a nombra un amigo fiel di dje – for di tempo cu nan tabata studiante y musico na Hulanda – como Presidente Comisario di FCCA y cual fundacion tabata wordo dirigi te for di Hulanda (!) caminda e presidente aki tabata biba y traha. Pues na Aruba tabatin un spirito cu tabata guia e fundacion FCCA y esaki cu bendicion di Marisol Lopez-Tromp, ya cu e confiansa total den e amigo fiel a prevalece! Con nos mester yama e forma di traha inusual aki y cu a haya bendicion di Marisol Lopez Tromp? Nepotismo?
Contractnan lucrativo
Den su rabia y odio contra MEP, Marisol ta acusa MEP pa practica di nepotismo, pero e nepotismo den optima forma y total a ser practica pa Marisol Lopez-Tromp mes. Lo ta bon pa Marisol splica pueblo dicon su casa y su companianan aparentemente tabata haya un gran cantidad di contract di gobierno y empresanan estatal desde cu el a drenta politica y a asumi encargo ministerial, tanto bao geel, berde y blauw? Contractnan di Watty Vos Blvd, Green Corridor, Aruba Tourism Authority, Arubus, WEB, Elmar, AZV, Lotto pa Deporte, Serlimar etc. Acaso ta su casa ta e unico profesional na Aruba cu mag disfruta di tur e contractnan lucrativo aki?
Brug di Madushi
Si Marisol Lopez-Tromp awe ta papia di nepotismo den MEP, su persona mes a practica esaki den optima forma tempo cu e tabata minister pa nos partido y caminda partido MEP a wordo lastra malamente den campaña pa eleccion pa loke Marisol a haci e tempo ey, esta percura pa construccion di e Brug di Madushi, caminda a traha un brug costoso di 600 mil florin pa e cas den ruina di Madushi na Noord.
Acaso nos no por papia tambe di nepotismo ora cu ruman ta percura pa otro ruman kende ta tesorero di MAS den tempo record haya tereno di pueblo pa por construi un compleho di apartamento na Noord?
Acuerdo spirito
Otro forma di nepotismo cu a wordo practica den su propio partido MAS tabata caminda Marisol a laga tur candidato firma un acuerdo, esta esun cu haya mas voto lo drenta parlamento. Y kico nos tur por a mira? E mesun Marisol aki a perde tur credibilidad como lider ya cu el a laga e candidato mas yega na dje, esta amiga Gunn cu 77 voto bira parlamentario y e candidato Lacle cu a haya 189 voto a keda benta un banda. Aki friendship ta bay riba acuerdo spirito!
Finalmente, partido MEP a trece tur e ehempelnan aki padilanti di nepotismo practica pa Marisol Lopez-Tromp pa demostra e berdadero cara di e politico aki.


c: text/html

text:
Diaranson mainta Corte a dicta fayo den caso entabla door di votadonan pidiendo reconteo. A rechaza nan peticion pero nan a dicidi mesora pa apela.
Awe Corte den prome instancia a anuncia su decision riba e caso cu algun votado a cuminsa pa reconteo di votonan di eleccion di dia 25 di juni ultimo.
Ta trata aki di Arthur Dowers, Mike de Meza y Mervin Wyatt Ras, kende a cuminsa e caso como votado y no como candidatonan di AVP. Nan peticion a wordo rechasa y na mesun momento a compronde for di nan abogado mr. Desiree Croes cu a apela. Tamb a bay un carta pa Conseho Supremo Electoral, informando nan di e decision pa apela.
Huez a bisa den e sentencia cu e ta di acuerdo cu Conseho Electoral cu e peticion pa reconteo no ta compaña pa motibo hustifica of hechonan concreto cu ta pone Corte tuma e decision pa bay di acuerdo cu nan peticion di reconteo.
En general, den e sentencia ta para cu sea no a splica nan puntonan cu suficientemente bon y prueba pa por bay di acuerdo cu nan of loke nan a trece dilanti no ta prueba nan ponencianan.
E tres ciudadanonan cu a cuminsa e caso a trece padilanti prueba di foto di formularionan di votacion. Riba esakinan por mira con decision diferente a wordo tuma den caso di voto pa lider di RED compara cu esun di lider di AVP, mientras cu e voto ta di e mesun forma yena. Pero Hues a cuestiona con nan a haya e formularionan ey y a bisa cu voto di cada ciudadano ta secreto pa cual no por uza e potretnan den e caso aki como prueba di ponencianan.
Pa Arthur Dowers e resultado ta mustra cu e Hues tabata mas preocupa cu e Gobierno sinta cu sirbi democracia. El a bisa cu e ta mas preocupa pasobra tin algun hende huramenta caba y p’esey, Dowers ta kere, cu no a sirbi interes di votado den e caso aki. E hues a bay mucho leu cu su argumentonan, buscando forma pa evita un reconteo. Hasta e ta insisti cu e formularionan di votacion, den e prome caso, mester wordo destrui, segun Dowers. El a cuestiona e forma con e Magistrado a trata e caso aki, en bes di pone un fecha hopi pa trata un caso sumario, a pone esaki trece siman mas leu. Despues a tuma otro tres siman, pa tuma un decision cu ta similar na esun di caso di orde maatregel.
Lo bay bodemprocedure, y nan no sa si lo destrui e formularionan. Dowers ta sinti si cu otro interesnan ta wordo sirbi den e caso aki, cu ta derecho di e votado pa pidi un reconteo.

robotstxt: allowed

filter: keep


text:
Historia di señora Evelyn ta mustra un politico cu ta sigui e mesun trayectoria cu nos ta mira den pasado di MEP y un sinfin di partidonan chikito: oportunismo. Un politico cu no tin ningun idea con e por yuda Aruba progresa, ta uza e topiconan cu na e momento ta mustra oportuno, manera abuso di mucha. Como cu ni Evelyn ni MEP tabatin idea propio pa cu problemanan social na Aruba, a practicamente entrega maneho social den man di señora Glenda Hernandez. Otro ehempel ta e topico di integridad cu a bira popular cu e investigacion riba minister Paul Croes. Esaki a impulsa e retorica di señora Evelyn y su apoyo na Armand Hessels cu entre otro a haya miles di florin pa supuestamente promove integridad. Awe Armand ta cuchicuchi cu Evelyn y e no ta cuestiona e falta di integridad di e gabinete actual. Como cu señora Evelyn ni MEP tabatin idea propio riba integridad a busca entre otro señor Arie Swaen pa encabesa Commissie Corporate Governance pa tira santo den wowo di Pueblo. Mientras cu a mercadea integridad, señora Evelyn hunto cu su partido y simpatisantenan a uza mentira papurba despista Pueblo di violacionnan di integridad y mal maneho financiero. A uza mercadeo pa bende un Bureau Integriteit Aruba cu obviamente ta incapaz pa para fechorianan manera e nepotismo miyonario cu ta enrikece bufete di señora Evelyn su tata, cu ta enrikece swa, primo, acto-primo etc. Esaki ta yama netwerkcorruptie.Tanto MEP y RAIZ ta papia di integridad pero no ta para e conflicto di interes di Endy Croes cu na mes momento cu e ta contrapartido di Fundacion Lotto pa Deporte den un caso miyonario ta bira minister di Deporte cu ta responsabel pa Fundacion Lotto pa Deporte.
Riba area financiero-economico no ta diferente. A hiba un campaña riba “Mega Debe” sin tin ningun vision propio con pa mehora e economia di Pais Aruba. Ora realidad a gara señora Evelyn di sorpresa, e no por a haci nada otro cu sigui e solucion facil: medida, medida y mas medida pa saca placa for di cartera di Pueblo, manera e 12.5% recorte riba salario di ambtenaar y sector semi-publico, aumento di prijs di awa y coriente, eigen bijdrage den cuido, introduccion di LNT y BTW. Hasta CAft y Hulanda a cuminsa cansa di e falta di vision aki, mientras gastonan di gobierno ta sigui subi y subi cu miyones…
Historia di Mike ta completamente diferente, pasobra Mike a sigui un trayecto particular: un idealismo sincero. Mike a desaroya un conviccion profundo cu mester subraya e dignidad di cada ser humano. El a resumi e idea aki den e lema: felicidad den cada hogar. E ideal aki ta hiba na e conclusion cu dialogo mester ta base pa tur decision importante den nos Pais. P’esey tabata mas cu logico cu Mike a promove dialogo social durante su gobernacion. E dialogo aki a permiti Gabinete Mike Eman pa por a tuma varios decision dificil pero necesario cu aprobacion y colaboracion di gremionan comercial y sindical. E mesun vision aki a conduci na un esfuerzo grandi pa reconstrui y renoba nos Pais na un manera cu ta enrikece cada ciudadano den cada bario na Aruba. Proyectonan manera Linear Park, Green Corridor y Watty Vos Boulevard ta expresa claramente e idea cu infrastructura no ta solamente pa esun cu tin un auto: e ta pa eleva esun cu kier cana y core bicicleta tambe. Riba area economico e idealismo di Mike a conduci na un esfuerzo grandi pa aumenta poder di compra pa tur. Esey ta demonstra cu Mike ta worry cu e ciudadano. Mike si ta compronde cu ora un famia tin suficiente pa por come y bebe bon, pa paña y articulonan di skol, e famia ey por haci compra y asina beneficia e tienda, e supermercado, e contratista, e accountant y henter comercio na Aruba. Ta bon pa tur cu ta critica Mike corda cu ta cada hogar ta impulsa nos economia y cu p’esey Mike su esfuersonan mester ser recorda: reduccion di BBO, introduccion di kindertoeslag y di reparatietoeslag, aumento di onderstand, indexering, aumento di bashi-premie y gelijk bedrag, reduccion di tarifa di awa, reduccion di tarifa di coriente, extra ouderenaftrek, gehandicapten toeslag, studieleningenaftrek y mucho mas. Awe bo por mira e diferencia entre Mike cu Evelyn. No tin duda: Mike a traha pa Pueblo y Evelyn ta traha pa Friends and Family.


text:
Diasabra anochi a tuma luga e evento organisa p’e studiantenan di Universidad di Aruba (UA) pa recauda fondo. Tabata trata aki di un show di talento na Cas di Cultura den cua tabatin presentacion di canto y baile. Hannah Buenaventura, studiante di UA, kende tabata encarga cu e sponsornan pa e evento como tambe e participantenan, a bisa cu esaki a bay hopi bon. Nan a logra obtene mas o menos 40 sponsor en total.
Hannah a splica cu prome nan tabata dos grupo separa, uno cu a scoge Aruba Animal Shelter como nan fundacion y e otro cu a scoge Luna Foundation, pero debi cu ambos grupo kier a organisa un show di talento a opta pa combina y realisa un solo evento. Meta pa esaki tabata pa recauda fondo pa e dos fundacionnan menciona.
E show mes tabata consisti di tres categoria, un di musico, un di canto y uno di baile. Hannah a manda palabra di gradicimento pa tur e 40 sponsornan pa nan aporte na e bon causa y tambe tur otro hende cu di un of otro manera a aporta na esaki. A gradici specialmente e dos representantenan di e fundacionnan cu a tuma tempo pa t’ey presente y participa como hurado den e show di talento. Por ultimo a gradici tur persona cu a cumpra un ticket di nan p’asina yuda recauda mas fondo p’e fundacionnan.
Pa un relato mas amplio, lesa edicion di TREMPAN.


text:
Premier Evelyn Wever – Croes: NA UN FORMA VIRTUAL PROME MINISTER A PARTICIPA NA E CARIBBEAN INVESTMENT SUMMIT: ‘Un oportunidad pa intercambia y siña di paisnan cu retonan similar’
Premier Evelyn Wever – Croes:
NA UN FORMA VIRTUAL PROME MINISTER A PARTICIPA NA E CARIBBEAN INVESTMENT SUMMIT:
‘Un oportunidad pa intercambia y siña di paisnan cu retonan similar’
ORANJESTAD – Prome Minister Evelyn Wever-Croes tabata orador na e Caribbean Investment Summit cu a tuma luga na Barbados. Durante e summit aki di un manera virtual, Prome Minister a elabora riba e recuperacion di pais Aruba despues di Covid-19. Aruba ta un di e paisnan cu mas fuerte a wordo afecta pa e pandemia, pero tambe un di e paisnan cu mas ta recuperando.
Prome Minister Wever – Croes a gradici organisadonan di e Caribbean Investment Summit cu ta un bon oportunidad pa paisnan similar por intercambia y siña for di otro. E aña aki e encuentro a tuma luga na Barbados, despues di dos aña cu no e no por a wordo organisa pa motibo di e pandemia di covid-19. Premier Wever – Croes a expresa cu ciere di Aruba su frontera na maart 2020 te cu awe tabata e decision di mas dificil cu Gobierno mester a tuma. Afortunadamente e vision di Gobierno, trabou duro di e comunidad y Aruba su resiliencia, ta dunando e resultadonan desea.
Aruba ta recuperando lihe, turismo ta recuperando bon, bishitantenan cu a bin Aruba ta bolbe, turistanan nobo ta biniendo Aruba y nan ta gastando placa den economia. Ta sperando di cera e aña cu un recuperacion di 97% di turismo. y pa loke ta GDP, ta spera cu na aña 2023, e lo yega mescos cu e tabata prome cu covid.
Segun mundo ta recuperando di e pandemia, paisnan ta enfrentando un otro crisis mundial cu e guera na Ukraina cu ya ta andando pa 6 luna. Un guera casi 6 mil miya leu di Aruba cu ta causando aumento den prijs y inflacion cu no a mira den hopi tempo. Aruba mescos cu resto di mundo ta sintiendo e efectonan aki, Prome Ministerr Wever – Croes a expresa. Aruba ta un Small Island Developing State (SIDS) di 69.5 meter cuadra cu un populacion di 110 mil persona y mas cu 100 diferente nacionalidad. No obstante e retonan discribi, ta comprometi pa no solamente recupera y para bek na unda tabata prome cu e crisisnan menciona, sino pa supera esaki tambe. Den cuadro di e meta aki, ta reconoce cu por haci esaki mas efectivamente si traha hunto. Paisnan similar cu retonan similar, por siña mas for di otro y bira mas fuerte y resiliente. Consecuentemente por ta miho prepara pa crisisnan den futuro.
E logro di mas grandi pa Aruba lo ta pa diversifica economia y no depende asina tanto manera ta e caso awo, riba turismo. E esfuersonan di Gobierno ta dirigi riba e meta aki y ta haci yamado na esnan interesa pa inverti. Premier Wever – Croes a termina felicitando e organisadonan di e Caribbean Ivestiment Summit y a deseanan hopi exito cu e summit.


text:
Un aña eskolar nobo
Nos edishon nobo di Konsumidó Alertá Digital tin e luna aki komo liña kòra e aña eskolar nobo i tur trámitenan ku nos konsumidónan, mayor, muchanan di skol i studuitantenan, mester regla i tene kuenta kuné den e luna benidero.
Den estrecho i bon koperashon ku Ministerio di Desaroyo Ekonómiko nos a hasi e komparashon di preis Back to School 2014, den kua kontroladónan di Inspekshon Ekonómiko a hasi e anotashonnnan a base di kua nos fundashon a hasi análisis i publiká e informashon pa nos konsumidónan. Muestra di bon kolaborashon i kompartimentu di informashon i esfuerso, ta krea sinergia i ta evitá dòbel trabou.
Pa den futuro nos fundashon lo ke hasi mas kolaborashonnan asina’ki ku mas servisionan di kòntròl di gobiernu manera Inspekshon di Salubridat, SBAB pa asina fungi komo e brug entre nos konsumidónan i servisionan di kontrol di gobiernu.
Di parti di Bureau Telecommunicatie & Post nos a bolbe risibí un kontribushon di e departamentu di Caricert, ku tin komo funshon konsientisá nos tur di riesgonan ora usa internèt i kon protehá nos kompiuter i telefon kontra posibel atakenan di malechornan.
Tambe nos tin un entrevista ekstenso den e edishon aki ku sra. Marilyn Alcalá Wallé, ku ta dediká su mes ku su fundashon na nos eks studiantenan ku tin problema ku pago di nan finasanan di estudio na Hulanda.
Konsumidó Alertá Digital asinaki ta hañando mas i mas e formato ku nos di Fundashon pa Konsumidó tin komo vishon: di ta un plataforma pa un i tur ku ke duna un aporte positivo na drecha e posishon di nos konsumidónan, ku informashon al kaso i ku ta yuda kada un konsumidó drecha su posishon riba merkado ekonómiko di Kòrsou. Kolaborando i kompartiendo informashon pa yega na un merkado mas transparente, mas husto i den kua nos tur por disfrutá di produkto i servisionan di kalidat na un preis i bou di kondishonnan ku ta kumbiní nos kada unu.
Nos tur ta konsumidó.
PRÓLOGO
Marc Marshall
Direktor Fundashon pa Konsumidó
ku kontribushon di:
Marilyn Alcalá-Wallé
Foundation


text:
Suppágina
Sektor di Maneho Finansiero i Maneho di Presupuesto
E Sektor di Maneho Finansiero i Maneho di Presupuesto ta responsabel pa fihá e kuadro pa maneho di presupuesto, vigilá i konsehá riba ehekushon di e siklo di planifikashon i kòntròl, pa konsolidá i trahá presupuesto, kuentanan anual, relatonan anual i reportahe. Ademas e direktorado aki ta responsabel pa traha e prosedura di Organisashon Atministrativo i formulá i instrukshonnan pa kòntròl eksterno i ehekutá ouditoria na tur ministerio i pa manehá medionan finansiero di gobièrnu. Esaki ta nifiká maneho di invershon, finansiamentu, pago, entrada, likides, saldo i rísiko (interes i divisa).


text:
Mi a lesa un artikulo riba T’akimitabeba poko diana’i. Esaki ta un wèpsait ku mi sa vòlg nòrmalmente, ounke ku mi no ta di akuerdo ku tur loke nan ta skibi. Pero nòrmalmente mi por pasa mi dia lesando nan artikulonan.
Pero e ultimo artikulo ku mi a lesa einan, di un parti mi ta di akuerdo ku e artikulo aki. E ta kumisa ku e punto tokante e pensamentu den hòki i bo por saka for di dje tambe ku e schoonheidsideaal na Kòrsou ta poko off. Tur e kos a kumisa ku un mucha hòmber ku trabou no kera duna kòntrakt pa motibu di su kabei (dreads). Esaki ta poko straño, mirando ku e mucha hòmber tabatin 2 aña kaba trahando un par di aña kaba pa e kompania.
Te einan mi ta di akuerdo ku e artikulo. Loke a molestia mi un tiki ta e final. E ta bisa lo sigiente:
Ora e gainan ku bosnan ta ninga na skol óf trabou djis pasobra nan tin locs tira atrako, mata hende tur hende ta puntra “Korsou na unda nos ta bai” e ora ei si tur hende ke resa pidi Dios pa yuda nos pueblo. Het is dan te laat.
Anto e persona ku a skibi e artikulo aki ta un hende ku ta parse mi basta inteligente. Pero e artikulo aki ta duna mi un idea manera kos ku e ke justify kos malu. Esaki ta algu ku nos na Kòrsou aki gusta hasi, purba hustifika otro su erornan.
I den e kaso aki, ela hasi’e dor di trese un punto hopi balido dilanti, kual mi ta totalmente di akuerdo kune. Paso un hende su uiterlijk no ta bisa nèt nèt nada di su kapasidatnan.
Pero pa hinka e parti di tirament’i atrako aden, manera kos ku ta esei ta e uniko otro kos ku un hende por hasi ora nan no haña trabou si ta totalmente fout.
Ami a yega di pasa temporadanan sin trabou, i no paso mi no tin skol. Pero ora ma sali skol tabatin trabounan ku mi ègt tabata ke, pero mi no tabatin sufisiente eksperensia pa nan. Otronan ku mi no tabata ke, pero ku m’a solisitá riba dje for di nesesidat, mi no a wòrdu tuma, paso mi tabata overgekwalificeerd. Den tur e temporada ei, nunka mi a pensa di tira atrako, nunka mi a pensa di roba hende inosente, paso un otro a roba ami di un oportunidat.
Na Kòrsou tin yen di posibilidat, pa hendenan ku ègt ke traha. Wak na Mariepampoen, eibanda tin un gai a traha un stènt ei, p’e bende koko (niun atrako enbolbi).
Wak e mucha hòmber ku ta kana bende burito, e tambe ta saka su dia, akinan tampoko no tin atrako enbolbi.
Poko diana’i mi a wak un video di un hoben basta jong ku a kumisa hür stul ku yen otro kos na laman na bandabou. Esakinan ta algun ehèmpel di kosnan ku un hende lo por purba prome ku e pensa di bai tira atrako.
Paso ami no ta kere ku un hende desente i inteligente riba su mes ta lanta pensa kuenti oh
Pero te aki m’a yega atrobe, sino e kos aki ta bira poko muchu largu. Anto mi ta ripiti, e artikulo ta hopi bon artikulo, pero pa hinka atrako eibou ei, manera ta kos aseptabel. Nope. Tin otro opshonnan mas logiko.


text:
Mi nomber ta Zoe Sou. Mi kier conta boso pakico ami ta haja importante pa usa e tas pa tene Aruba limpi….
- Paso e ta susha nos lama ora nos kier bay landa…
- Paso pisca y turtuga ta come e saco y ta muri….
- Paso e ta bula y keda pega den mata y ta mahos
- Paso e ta susha e cura di mi cas…
- Paso e ta susha Aruba y e ora turistanan ta haja Aruba mahos…
- Paso e ta susha mi scol….
- Paso te awor nos a usa e saconan di plastic den hopi tienda… esaki ta sali hopi caro, pasobra henter ora mester keda cumpra e saco di plastic…. cu e tas pa tene Aruba limpi, awor nos ta bay spaar un poco placa cu nos por usa pa tene Aruba tur dia mas limpi….
- Paso ora mi bira grandi, mi tambe kier landa den un lama dushi y limpi rond di Aruba…
- Paso nos mester juda Papa Dios cuida nos mundo…
- Pesey ami ta pidi tur hende pa usa e tas pa tene Aruba limpi…


text:
Gobernador di Aruba ta na cabes di e gobierno di Aruba. Den e funcion aki e ta representa Rey Hulandes. Banda di esey Gobernador ta representante di gobierno di Reino. Cu esaki, Gobernador ta e simbolo di union di Reino na Aruba, como pais autonomo dentro di Reino Hulandes.
Gabinete di Gobernador di Aruba ta sostene Gobernador di Aruba den ehercicio di ambos tarea.
Na 1954 a introduci Statuut di Reino Hulandes. Desde e tempo ey tabatin un Gobernador pa e seis islanan di loke antes tabata Antias Hulandes. E Gobernador ey tabata ubica na Fort Amsterdam, na Willemstad (Corsou). Te cu 1985 Aruba tambe tabata forma parti di Antias Hulandes.
Desde 1 di januari 1986 Aruba tin e status di pais dentro di Reino y un propio Gobernador. Corsou y Sint Maarten for di 10 di october 2010 tambe ta paisnan dentro di Reino y desde e momento ey nan tin un propio Gobernador.


text:
KRALENDIJK — Awe mèrdia algu pasa di 12or di mèrdia a tuma luga un aksidente na altura di e krusada di kaya kanari i kaya pos di amor. Informashon nan ku nos ta dispone di dje ta ku e vitz a sali di kaya Kanari i e otro outo di marka volvo tabata riba kaya pos di amor i nan a aksidenta. E vitz probablemente a sali dilanti e outo Volvo sin duna preferensia. Polis i ambulans a akudi na e sitio pa wak si tur kos ta bou di kòntròl. Ambulans a hasi un chekeo na e sitio mes pa wak si tur kos tabata bon i despues a sigui. Pues no tabata tin niun herido den e aksidente aki. Daño material tabata konsiderabel.
FUENTE: LIVE 99 FM


text:
Boksmento cu 4 vehiculo envolvi
ORANJESTAD (AAN): Diaranson mainta alrededor di 10:00 am, trafico di Tanki Leendert yegando e rotonde di Paradera tabata tiki stagna y cu un rij largo.
Como 160 meter pabao di e rotonde aki, chauffeur di un Toyota 4Runner color preto cu number A-1111 bayendo pariba, no a ripara cu e trafico su dilanti a slow down. Pues el a bay dal basta duro den un Hyundai Accent color shinishi cu number A-53959 cu tabata su dilanti y tambe bayendo pariba.
E momentum inespera di e impacto, a causa cu e Hyundai Accent a wordo pusha dilanti y bay den su man robez, net ora trafico ta bin di otro banda. E Hyundai a bay dal fuertemente den wantalodo y porta di un Kia Rio color berde scur cu number A-74070 cu e momento ey ta acelerando bayendo direccion pabao.
Na mesun momento, un Kia Sportage color maron di number A-25753 cu tambe ta bayendo pariba a haye cu sorpresa inespera cu e Toyota 4Runner a stop abrupto su dilanti. Aunke el a purba hala na su man drechi, toch el a pega mitar di su front tras di e SUV preto su dilanti.
Un dama sinta na banda den e Kia Sportage a ricibi golpi na su man y tambe a sinti dolor na su nek. E dama tras di stuur di e Kia Rio a haya golpi na man tambe, y tiki quemadura leve na su cara ora cu e airbag a activa. Sinembargo debi na e deuk fuerte na su porta, esaki no por a habri.
Yamadanan a cuminza drenta na Polis pa mustra cu e accident fuerte aki a caba di socede net dilanti AutoMAXX. Inmediatamente diferente unidad di Polis di Santa Cruz y tambe di Playa a yega eynan, y a yuda cera e caminda. Dos unidad di Ambulans, y tambe dos Rapid-Responder a yega pa duna un man.
Sinembargo ora a mira cu e Kia Rio su porta no ta habri, a pidi Centro di Alarma pa manda Vehiculo di Rescate, cu a sali for di Kazerne di Brandweer na Aeropuerto pa duna un man.
Despues di a corta e porta, e dama di e Kia Rio por a sali y el a wordo hiba pa Hospital pa un chekeo medico. E dama di e Kia Sportage tambe a ser hiba pa un control.
https://diario.aw/categories/noticia/policial/bombero-mester-a-corta-auto-pa-yuda-saca-dama-herida-na-paradera#sigProId11edf58d26


text:
Otro siman ta kuminsá i nos mester sigui perseverá pa por logra tur nos metanan…
Awe ta dia dje rueda di prensa, yen informashon ta sirkulá kaba riba retnan sosial pa loke ta trata e suavisashon di medidanan …
Di loke nos por a mira, no ta masha ta bai kambia…
E lucha ta sigui pa por dominá e pandemia i pa nos por sigui ku e ‘normal nobo’…
Palabranan di kondolensia ta bai pa famianan dje músiko, Oscar Valeriano ku tabata militá den ‘Reinan di Kaya’…
Pa e dos simannan aki lo tin basta informashon di Miss Universe…
Nos representante lokal Chantal Wiertz ya ta na Hollywood, Florida huntu ku Gionel Virginie…
Awe nos a kompartí e trahe nashonal di Chantal …
Tico Sambo tambe nos a pone den spòtlait pa e diseño dje trahe di Miss Aruba…
Ma tuma nota ku Shirma Rouse a produsí un buki di reseta…
Shirma den pasado a yega di organisá eventonan kulinario kombiná ku presentashon musikal…
Awor Shirma a produsí su buki di reseta, loke un logro mas pa e tremendo kantante aki…
Tin un proyekto musikal tumando lugá ku nos a tuma nota di tantu e grabashon dje piesa i tambe preparashon pa grabashon dje videoclip…
E produktornan dje proyekto aki a pidi masha pa wanta i no kompartí e informashon den detaye, debí ku esaki ta un sorpresa …
E sorpresa aki ta dos siman leu i nos ta kere ku lo e bai tin un bon impakto pa e shon ku lo kumpli 50 aña …
John Francis di e banda K’ribe a bolbe saka otro produkshon estilo ‘Home Sessions’…
E hóben músiko Arubano ta sigui demostrá su talentonan musikal ku loke e ta yama ‘Home Sessions’ …
Subi su página di facebook i disfrutá di su produkshonnan musikal…
Nos musikonan ta riba un ‘stand by’ pa nan por kuminsá laborá sikiera den un format chikí…
E situashon pa músikonan ta keda un di atenshon …
Meskos e situashon di tur otro persona ku no por laborá pa yega na entrada…
Ban spera ku mas lihé posibel tur hende por kuminsá traha bek…
Tin un dokumental mas na kaminda…
Nos a keda pa den e siman aki logra haña mas informashon riba e proyekto aki…
E bon di esaki ta ku e ta bolbe brinda e oportunidat pa por pone nos historia musikal den un dokumental…
Tipo di proyektonan asina’ki ta di masha importansia pa historia di un Pais…
Tin hopi temanan ku ta di importansia pa nos pais pero ku no ta warda e informashon na un manera responsabel…
Ku e proyektonan di dokumental, nos archivo nashonal ta haña e chèns úniko pa dokumentá i warda parti di nos historia musikal …
Un bon siman pa bo, djárason nos tei bek ku otro edishon di ‘Louie Louie’…


text:
Mack y Philipine presentando bon
Posibilidad pa medaya ta birando mas grandi
Regatistanan Mack van den Eerenbeemt y Philipine van Aanholt prestando bon mientras e posibilidad pa logra medaya ta birando mas grandi.
Cu 3 prome lugar conkista den e heatnan riba diasabra, e atleta di RS-X, Mack van den Eerenbeemt a pone un paso grandisimo pa un posibel medaya pa Aruba den e Weganan CAC na Barranquilla, Colombia. Awe cu biento na su fabor Mack tabata simplemente dominante den tur e heatnan nabega. Cu e luga 1 y 2 di diabierna, e atleta Arubano ta lidera e competencia di RS-X. Di otro banda e atleta di Laser Radial, Philipine van Aanholt a termina na di 2 y 4 lugar den e competencia di diasabra. Esaki ta nifica cu awor e ta posiciona su mes na di 4 lugar cual bista riba medaya ta ey mes.
Tin algun dia di competencia mas pa bay y ta mustra cu ambos atleta di Aruba tin e posibilidad pa logra subi podium.
Hopi exito na Mack y Philipine den siguiente competencia.


text:
WILLEMSTAD — Awe 23 di mart ta kumpli 85 aña, ku fundeshi di aktual Federashon Deporte Olímpiko Korsou (FDOK) i tambe NAOC a keda formalisá. Un pabien i palabranan di apresio na tur dirigente ku a forma parti di e organisashonnan konserní ku awendia ta karga e nòmber FDOK. Un palabra di gratitut pa tur federashon i nan klupnan afiliá, nan deportistanan, ku a forma parti di e famia deportivo durante 85 aña. Un danki na tur dirigente atministrativo ku a duna nan aporte komo miembro di direktiva di federashon i tambe di nan klup di deporte. Un ekspreshon di rekonosementu pa tur entrenadó, coach, masahista, médiko, para médiko, ku a prepará deportistanan pa kompetensianan lokal i internashonal. Un gratitut na tur dirigentenan ku a invertí tempu den guia di kompetensia, komo skorer, rèfri, umpire, ofisial di liña, ofisial di tempu ets. Tur e personanan ariba menshoná ta tin un aporte kolektivo signifikante na e desaroyo di deporte pa nos pais Korsou. E istoria riba tur tereno i den tur sentido ta hopi interesante. Komo teritorio, a inisiá primeramente komo pais “Curacao en de onderhorigen’, despues komo pais Antia Ulandes i awendia ta pais Korsou nos deportistanan ta representá.
Mas interesante ta bira si wak e desaroyo komo organisashon i tambe e nòmber konserní. Primeramente a inisiá komo Curacaose Bond voor de Lichamelijke opvoeding (CBLO) ku a keda fundá 23 di mart 1931. Dia 15 di mei 1950 a risibí rekonosementu di IOC.
Remarkabel ta ku dia 25 di aprel 1950, CBLO a keda kambiá pa NABLO (Nederlands Antilliaanse Bond voor de Lichamelijke Opvoeding). Mas interesante ta e echo ku – diesun aña despues- dia 11 di yüli 1961 a trese un kambio fundamental ku ta tin su konsekuensia pa e forma ku a manehá deporte na nivel gubernamental i nivel partikular. A disolvé NABLO, ku a keda remplasá pa no ménos ku 3 entidat. E promé ta VECUSPO ( Verbond Curacaose Sportorganisaties) ku a bira despues CSF (Curacaose sport Federatie, ku a bira CSOF (Curacaose Sport en Olympische Federatie) i despues te awe ta FDOK (Federashon Deporte i Olímpiko Korsou). E di dos ta SES (Stichting Exploitatie Sporttereinen). E di tres ta Nederlands Antilliaans Olympisch Comite (NAOC) ku despues di 2012 no ta aktivo mas.
Dia 23 di aprel próksimo durante seremonia i inougurashon di miembronan di salon di fama FDOK lo duna atenshon na e selebrashon di 85 aña di deporte organisá na Kòrsou.
Un pabien kaluroso na mundu di deporte di Kòrsou. Alabes un danki super spesial na e siguiente entidatnan ku durante 85 aña ta tin i te awe tin un sosten hopi signifikante i balioso pa nos mundu di deporte: gobièrnu, spònsernan, prensa i tambe pueblo di Korsou ku a sostené kompetensia di deporte ku nan presensia. Masha pabien i danki pa 85 aña di sosten.


text:
Maneha bo negoshi
Keda safe di menasanan di computer/ informacion tecnologico/ realidad virtual
Atake di Cyber ta un preocupacion creciente pa negoshinan chikito. Siña tocante e menasanan y con pa proteha bo mes.
Contenido
Menasanan comun
Atakanan di Cyber constantemente sa pasa, pero doñonan di negoshi mester ta na altura di tiponan mas comun.
Malware (Software maligno)
Malware (software maligno) ta un termino di paraplu cu ta referi na software cu ta intencionalmente diseña pa causa daño na bo computer, server of e network di computer. Malware por inclui virusnan y ransomware.
Virus
Virus ta un programa cu ta dañino cu ta pasa (spread) di un computer pa e otro (y otro devices cu ta conecta). E intencion di virus ta pa duna cybercriminalnan acceso na bo sistema.
Ransomware (Secuestro di datonan)
Un ransomware ta un tipo specifico di malware cu ta infecta y restringi e acceso di un computer te ora cu bo paga un rescate. E ransomware generalmente ta bin door di phishing emails y ta probecha di e vulnerabilidadnan di e software.
Phishing (Practica pa horta informacion personal)
Phishing ta un tipo di cyber attack cu ta uza email of un website maligno pa infecta bo machine cu malware pa colecta bo informacion confidencial. Phishing emails ta parce manera cu e ta bin for di un organisacion legal of door di un persona conoci. E email nan aki ta atrae usuarionan pa nan click riba un link of pa habri un anexo cu ta contene codigo malicioso. Unabes cu e codigo aki cuminsa core, bo computer lo wordo infecta cu malware.
Evalua e riesgo di bo negoshi
E prome paso pa mehora bo seguridad di cyber ta pa compronde bo riesgo di atake y unda bo por realisa mehoracionnan di mas grandi.
Un evaluacion di e riesgonan di cyberseguridad por identifica unda un negoshi ta vulnerabel y por yuda bo pa crea un plan di accion – cu lo inclui e uzo di training, guia riba e seguridad di e plataforma di email y duna conseho tocante e proteccion di e accesibilidad di e informacion di e negoshi.
Si no tin IT dedica, sea un empleado of un consultant externo, negoshinan cu medionan mas limita ainda por tuma medidanan pa mehora su cyberseguridad riba su mes. Lesa, sondea y informa bo mes di e tema aki.
E miho practicanan di cybersecurity
Uza antivirus software y lag’e keda updated
Sea sigur cu cada un di bo computernan di bo negoshi ta ekipa cu un software di antivirus y un antispyware y cu regularmente ta wordo actualisa (updated). Informa bo mes tocante esaki na e diferente companianan local cu sa duna e tipo di servicionan aki.
Segura bo network
Corda proteha bo conexion di internet. Si acaso bo tin un Wifi-network, corda pa haci esaki safe.
Uza password fuerte
Uza password fuerte ta un manera facil pa mehora bo cyberseguridad. Sea sigur cu ta uza diferente password pa diferente account. Un password fuerte ta inclui:
- 10 caracteristica of mas
- Por lo menos un hoofd letter (uppercase letter)
- Por lo menos un kleine letter (lowercase letter)
- Por lo menos un number
- Por lo menos un caracteristica special (special character)
Multifactor authentication
Esaki ta rekeri informacion adicional (por ehempel, un codigo di seguridad cu ta wordo manda na bo telefon) pa bo por log in. Consulta bo leveranciers (proveedornan) cu ta maneha datonan confidencial specialmente institutonan financiero pa wak si nan ta ofrece mas cu un verificacion pa bo account.
Back up bo data
Back up regularmente tur bo data di tur bo computernan. Esaki ta encera documentonan manera, word, spreadsheets, databases, files di human resources etc. Si ta posibel back up automaticamente of por lo menos un biaha pa siman y warda e copia nan na un otro sitio of den cloud.
Segura proceso di pago
Traha hunto cu bo banco pa ta sigur cu e hermentnan di mas confiabel y valido ta wordo uza pa servicionan contra fraude. Isola e sistemanan di pago for di e otronan y si ta posibel uza un computer apart pa haci pagonan.
Controla e acceso fisico
Evita acceso pa haci uzo riba computer di trabao door di personanan no autorisa. Laptop por ta mas facil pa wordo horta of perde, pesey locknan un caminda ora nan no ta wordo uza. Lo ta bon pa crea un account y un password pa cada empleado. E privilegio di administration mester wordo duna solamente na e staf di IT y e personal clave.
Contact SETAR
Telefon: +297 525 1000
Website: www.setar.aw
Email: setar@setarnet.aw


text:
‘DJ Danger’ for di 1 òktober na Radio Hoyer
Ludwig Isabella, konosí komo ‘DJ Danger’, próksimamente lo bai ta na un otro radio emisora. Esaki manera e propio DJ a konfirmá den kombersashon sostené. “Entrante dia promé òktober lo mi kuminsá traha na Radio Hoyer”, tabata e kontesta riba e pregunta unda lo e bai ta próksimamente, despues di a tuma su retiro for di Radio Krioyo, manera ya ta konosí.
“Manera mi a primintí bo, mi ta kumpli di bisa abo komo e promé”, e ‘DJ peligroso’ i un di e bon nan pa loke ta propagandanan radial, a duna di konosé, konfirmando di lo bai ta den aire na Radio Hoyer, E Solo di Pueblo, riba frekuensia 101.9 FM, for di òktober di e aña aki .
‘DJ Danger’ a inisiá su karera na radio, komo empleado di radioemisora Geminis 106.1 FM, ku seguidamente a bira Radio Fiesta 106.3 FM. Tabata na aña 2004, ku e la bai forma parti di Radio Krioyo 90.1 FM, yudando den e parti tékniko, di luna di aprel te ku yüli. Radio Krioyo mes a bai den aire dia 26 yüli di e aña ei, ku ta dia di Kòrsou i for di e fecha ei te ku awor, e ta laborando na e radioemisora situá riba Gosieweg.
“Mi a entregá mi karta di retiro na gerensia di e radio, dia 10 sèptèmber ku a pasa i lo ta den servisio di e radio aki, te ku dia 30 sèptèmber awó, gosando di mi dianan di fakansi i dia 1 òktober lo mi inisiá na Radio Hoyer”, e konosido Ludwig ‘DJ Danger’ Isabella, a splika.


text:
Moru Bondia
Mòru Bon Dia
Mòru Bon Dia (MBD) ta un programa ‘Live’ ku enfoke riba notisia, informashon i entretenimiento presentá pa periodistanan Nicole Maduro i Tito Doran.
MBD ta konsistí di un ora i mei di notisia lokal i internashonal, repartí den segmentonan popular manera “Korant di Dia”, entrevista ku personahenan den komunidat i reportahenan internashonal i deportivo.
Artistanan, deportistanan, organisashonnan i movementunan lokal i mundial ta diariamente di bishita den studio di MBD pa entretené i informá komunidat.
TeleCuraçao ta riba diferente plataforma manera Live Streaming i Cariflix pa smart phones, i ta p’esei MBD ta konta ku un sintonia grandi na Kòrsou, sin konta e televidentenan den region manera Aruba, Bonaire, Sint Maarten i tambe e grupo di fanátiko grandi na Hulanda.
MBD ta den aire di 6.30 pa 9.30 di djaluna pa djabièrnè. Pa mas informashon bishitá e página di Facebook di MBD!


text:
Parlamentario Alvin Molina: PROYECTO DI PREVENCION P’E CHIKITINNAN
- 2 min
Parlamentario Shailiny Tromp-Lee: DIFERENTE CAMINDA DEN NOORD LO BAY HAYA E RENOBACION NECESARIO
- 3 min
GRADUS DI CAFT NA RENE ZWART: “E DEFICIT NA 2017 A WORDO CAUSA DIRECTAMENTE PA AVP”
- 2 min
Hendrik Tevreden: E INFLUENCIA PODEROSO DI UN TATA DEN BIDA DI SU YIU
- 2 min
Parlamentario Alvin Molina: CULTURA TA TRECE HENDE HUNTO, CULTURA TA UNI UN PAIS
- 2 min
Parlamentario Marco Berlis: E ROLNAN PRIMORDIAL DI UN TATA DEN FAMIA
- 3 min
“UN VISION DIFERENTE PA POR ASFALTA CAMINDANAN NA ARUBA TA POSIBEL”
- 2 min
Parlamentario Marco Berlis: DESPUES DI UN AÑA GOBIERNO A DEMOSTRA STABILIDAD Y PROGRESO!
- 2 min
MIKE EMAN TA IMITA DONALD TRUMP PA HALSA SU MES DURANTE APERTURA DI AÑA PARLAMENTARIO
- 1 min
Parlamentario Shailiny Tromp-Lee: ATENCION PA MEHORA Y PROTEHA DERECHONAN DI CONSUMIDOR
- 1 min
Parlamentario Darlaine Guedez-Erasmus: PARLAMENTO DI ARUBA TA CONTA CU UN SIMAN HOPI IMPORTANTE
- 3 min
Parlamentario Marco Berlis: VISION CU TA HACI PUEBLO ESCLAVO DI MEGADEBE TE CU 2044 NO TA VISION!
- 2 min
Parlamentario Alvin Molina: NOS MESTER HACI MIHO UZO DI CARNIVAL VILLAGE
- 1 min
E PALABRANAN UNION, SOLIDARIDAD Y RESPET SIGUR A RESALTA DEN E DISCURSO DI GOBERNADOR
- 2 min
Parlamentario Alvin Molina: SIGURIDAD DEN TRAFICO SAN NICOLAS
- 1 min
PARLAMENTARIO SHAILINY TROMP-LEE CU PALABRANAN DI FELICITACION Y EXITO
- 2 min
ENBERDAD MIKE EMAN TA DESESPERA Y CU UN MANIFESTO FICTICIO KIER TUMA PUEBLO HACI
- 2 min
Parlamentario Marco Berlis: PA DI 5 LUNA CONSECUTIVO NOS TIN UN LUNA RECORD DEN TURISMO!
- 2 min
Parlamentario Alvin Molina: PROME AÑA DEN PARLAMENTO DI ARUBA
- 1 min
Parlamentario Shailiny Tromp-Lee: RENOBACION DI SINT ALOYSIUS SCHOOL BAYENDO DE VIENTO EN POPA


text: Diahuebs madruga a drenta informe di un caso di destruccion na Registro Civil y Censo, mesora a dirigi un patruya na e sitio. Na yegada di e patruya a bin compronde cu aki ta trata di un caso di destruccion unda den oranan di madruga un persona lo a sea skop of forsa e porta principal pero e alarma a bay on y mesora security a yega. E directora tambe a presenta y despues di a controla full e oficina a bin nota cu e tabata intacto. Polis a tuma e keho di destruccion di e glas na e porta cu a unicamente scheur.


text:
Plasterk ta ofrece Aruba yudansa na momento di mal tempo
Minister Plasterk di Asuntonan Interno y di Relacionnan di Reino, na nomber di gabinete, a ofrece yudansa y sosten na Aruba, pa combatimento di e consecuencianan di e mal tempo cu a asota Aruba e fin di siman aki.
Awe e tabatin contacto telefonico cu Minister President Eman di Aruba tocante e asunto aki.
Minister President Eman a expresa di ta masha agradecido pa e aporte ofreci durante e fin di siman cu a pasa, di tanto e mariniernan, como tambe di Recherche Samenwerkingsteam (RST). Maske cu e efectonan di e mal tempo tabata considerabel, e esfuerso aki a mustra di no tabata asina necesario. Minister Plasterk a duna di conoce awe, cu e oferta pa yudansa naturalmente ta keda vigente y lo yuda caminda ta necesario: “Ami a spanta ora m’a mira e imagennan di e mal tempo. Danki Dios cu no tabatin victima mortal, pero e daño material ta grandi y un mal tempo asina naturalmente tin un impacto grandi riba e habitantenan di e isla. Si Hulanda por pone un tiki di su parti pa duna Aruba un man, anto cu gusto nos ta haci esaki.”


text:
Ta apenas algun dia pasa cu un comerciante di San Nicolas a duna di conoce cu e tin algun aña caba ta warda riba e departamento di DIP p’asina e por expande su negoshi y contribui na e desaroyo di su districto. Parlamentario Alvin Molina a responsabilisa e departamento concerni bisando cu ainda nan no ta funcionando manera mester ta y no ta brindando Aruba e servicio cu nan tin mester di dje.
Asina tambe un otro comerciante, Frank Tieleman, kende ta doño di un establecimento den Caya Grandi caminda e ta bende cerbes yama Chubato, a bisa cu e idea di puro retail no ta traha mas. El a splica cu mester bin un combinacion di shop, entretene y come y tambe mester combina esaki cu vivienda p’asina por tin un balanse y un control social pa mustra pakico hende mester cuminsa bay den Caya Grandi bek.
Sinembargo, el a sigui splica cu tempo cu nan a cuminsa cu Chubato e proceso pa haya e vergunning tabata uno sumamente dificil, “djis pa bo haya un restaurantvergunning, tin cierto procedura…pero ta increibel kico bo tin cu pasa aden y cuanto tempo e ta dura.” El a clarifica si cu nan no ta pidi un suavisacion di esaki sino mas bien un manera mas eficiente p’e procesonan por cana cu ta e unico manera pa incentiva pa establece negoshi den Caya Grandi y na otro parti di nos isla.


text:
Beisbòl
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Beisbòl ta un wega bat-and-ball game ku ta kedá hungá entre dos ekipo di kada un nuebe hungadó ku ta tuma turno di bati i filia.
E ofensa ta hasi atempto di skor kareda dor di bati e bala ku ta keda tirá pa e picher ku un bate ku ta wòrdu di swing ku un bate dor di e batedor i despues kore kontra di oloshi pasa 4 base; primera, segunda, tersera i home plate. Un kareda ta keda hinká ora un hungadó pasa na tur base i yega bek na home plate.
Hungadónan ku ta den e ekipo ku ta bati ta tuma turno pa bati kontra di e picher di e ekipo ku ta filia. E picher aki ta purba na preveni kareda dor di out batedonan den diferente manera. Un hungadó ku ta den e ekipo ku ta na bate i a yega base safe, por purba di roba base ora ku un kolega den su ekipo ta na bate. E ekiponan ta kambia entre bati i filia ora ku e ekipo ku ta filia saka tres out. Un inning ta ensera ku kada ekipo a bini na bate kada biaha, kuminsando ku e ekipo di bishita. Un wega ta ensera lo maksimo nuebe inning i e ekipo ku na final tin mas kareda empuha, ta sali e ekipo ganadó.
Un evolushon di bat-and-ball games mas bieu, un vershon mas kurú di beisbòl tabata wòrdu praktiká na Inglatera meimei di siglo 18. E wega aki a keda hibá Merka pa imigrantenan, unda ku e vershon mas moderno a keda desaroyá. Na final di siglo 19 kaba, beisbòl tabata un deporte renombrá na Merka. Aworaki beisbòl ta hopi popular na Nort Amerika, partinan di Amerika Sentral i Sur Amérika, den region di Karibe i Sur Asia.
Na Merka i Canada ekiponan profeshonal den Major League Baseball (MLB) ta dividí den e National League (NL) i e American League (AL), kada un ku tres divishon: Ost, West i Sentral. E kampion di e liga mayó aki ta determiná pa medio di playoff ku ta kulmina den e World Series. E manera di hunga ki ta similarmente partí na Hapon den e Central League i e Pacific League i na Cuba den e West League i East League.
Teritorio karibense di Reino Hulandes[editá | editá fuente]
Beisbòl ta un deporte hopi popular i importante na Aruba i Kòrsou. Kòrsou a produsí su promé hungadó den liga mayó, Wladimir Balentien, na aña 1989. E tin un hungadó den liga major pa kada 21.000 habitante. Kompará ku Republika Dominikano (1 pa kada 125.000 habitante) i Merka (1 pa kada 503.000), esaki ta algu hopi uniko i eksepshonal.
Peloteronan popular ku (t)a hunga den eksterior ta inkluí:
- Kòrsou - Sharnol Adriana
- Kòrsou - Ozzie Albus
- Kòrsou - Wladimir Balentien
- Kòrsou - Roger Bernadina
- Aruba - Gianison Boekhoudt
- Aruba - Xander Bogaerts
- Kòrsou - Yurendell DeCaster
- Aruba - Radhames Dijkhoff
- Aruba - Shawn Duinkerk
- Kòrsou - Bryan Engelhardt
- Kòrsou - Gregory Gustina
- Kòrsou - Chairon Isenia
- Kòrsou - Jonatan Isenia
- Kòrsou - Kenley Jansen
- Kòrsou - Chicho Jesurun
- Kòrsou - Andruw Jones
- Kòrsou - Jair Jurrjens
- Aruba - Eugene Kingsale
- Kòrsou - Raily Legito
- Aruba - Calvin Maduro
- Kòrsou - Edsel Martis
- Kòrsou - Shairon Martis
- Kòrsou - Hensley Meulens
- Kòrsou - Dennis Neuman
- Aruba - Sydney Ponson
- Kòrsou - Jurickson Profar
- Kòrsou - Dashenko Ricardo
- Kòrsou - Jonathan Schoop
- Kòrsou - Sharlon Schoop
- Kòrsou - Andrelton Simmons
- Kòrsou - Randall Simon
- Kòrsou - Curt Smith
- Kòrsou - Hainley Statia
- Kòrsou - J. C. Sulbaran
- Aruba - Chadwick Tromp


text:
Partidonan di Beisbòl Liga Grandi awe:
Seri di Kampionnan Liga Amerikano
- Toronto Blue Jays kontra Kansas City Royals (Kansas ta lidera e seri 3-2)
Beisbòl Invernal na Mexico ayera:
- Roger Bernadina a konektá 1 honron ku 2 kareda anota i 1 empuha den 4 turno na bate pa Yaquis de Obregon. Roger tin un promedio di .250
Beisbòl Arizona Fall League ayera:
- Jurickson Profar a konektá 2 hit for di kua 1 doblete i 1 honron ku 2 kareda anotá i 1 empuha den 5 turno na bate pa Surprise Saguaros. Jurickson tin un promedio di .400


text:
WILLEMSTAD — Dia 21 di Mei tabatin inisio di e torneo HUBENIL, “Keep Calm and Spike On” organisá pa e Komishon di vóliból hubenil, KOVONIL, ku animashon di un publiko grandi i ku a gosa di e partidonan ku tabatin den Sala Errol Rooi.
Aki ta sigui e resultadonan di e fecha 21 di mei.:
MINI FEM:
Stakamahakchi vs Shuatanari 2-0
MINI MASK:
Stakamahakchi vs Watakeli 2 2-0
Shuatanari vs Watakeli 1 0-2
Hub B FEM:
Hurricane vs Watakeli 1-2
Stakamahakchi vs Shuatanari 2-1
Hub A FEM:
Stakamahakchi1 vs Shuatanari 2-1
Stakamahakchi2 vs Hurricane 0-2
Djasabra awor 28 di mei e weganan ta kontinuá for di 12 or di merdia te ku 6 or di atardi na Sala Niels Liberia na Suffisant.
Lo bai tin kos di tene barika kontentu i kos di kita set.
KOVONIL kier a invitá tur amante di deporte i di vóliból en partikular pa bin presensia e weganan di e chikitin nan. Korda bin ku animo i un mente positivo.


text:
ZURICH – Despues di no a logra yega final den e evento di 100 meter, Churandy Martina ta logra pasa pa final den e evento di 200 meter. Churandy a pasa ku fasilidat den e serinan di 200 meter previo di e final.
Den e promé seri Churandy a kore un tempu di 20.60 sekònde i finalisá na di tres lugá. Despues den e semifinal Churandy a drecha su tempu i yega na di dos lugá ku un tempu di 20.40 sekònde. Ku esaki Churandy a logra e pase pa final i lo defendé su título di kampion Europeo riba 200 meter awe tardi 15:49 ora lokal di Kòrsou.
Den un deklarashon Churandy a bisa: “Ma hasi loke mi tabata tin ku hasi. Ma kore e bògt bon i e ultimo parti tambe ma ranka bon. Tur hende ta bon, pero awe mi ta bai pa ta riba e podio.”
Entrevista ku Churandy Martina despues di semifinal 200 meter
Promé seri di 200 meter
Semifinal 200 meter (ambos seri)


text:
Wageningen
Wageningen ta un siudat i munisipio den Hulanda den e provinsia di Gelderland. E siudat tin 37.600 habitante desde 31 di märt 2015, di kual den nan miles di studiante. E Universidat i otro afiliandonan ta konta mas ku 7000 trahadó, di kual menos ku 40% ta biba na wageningen. E gemeente tin 3 centro di habitashon: Wageningen, Wageningen-Hoog i Nude.
Situashon[editá | editá fuente]
Wageningen ta situá na konvergensia di e Veluwe, e Valei di Gelderland i e riu di Rijn, akinan yamá Nederrijn. Wageningen su punto mas haltu ta na e pia mas suit di e corridillia di seritonan di Veluwe, yamá de Wageningse berg. Wageningen din un haf importante den un man di e Nederrijn, ku kapasidat pa warda krudo. Na e parti west di e riu tin un konekshon ku ferry ku ta konekta Wageningen ku Opheusden. Na parti oost tin e ferry di Lexkesveer ku ta konekté ku Randwijk i Zetten.E gemeente di Wageningen ta keda suit di e gemeente di Ede.


text:
Actualisacion: Maneho “Stony Coral Tissue Loss Disease (SCTLD)” pa Caribe Hulandes (enfermedad di perdida di coral di piedra pa Caribe Hulandes)
For di 2014, un enfermedad nobo di coral ta extende via di e rif nan den Caribe. E enfermedad aki ta miho conoci como: “Stony Coral Tissue Loss Disease” (SCTLD) – enfermedad di perdida di coral di piedra. E enfermedad aki ta parse di ta extende lihe y ta sumamente mortal pa e coral nan cu ta keda somete na dje. Na augustus MPA/Connect a organisa un encuentro caminda expert nan a reuni pa discuti tur loke nan a siña di e manera cu Florida a maneha e enfermedat aki. Tambe a elabora riba e miho practica nan pa identifica y trata coral nan infecta pa futuro. E resultado nan a keda resumi den DCNA su carta di “Stony Coral Tissue Loss Disease Management” pa Caribe Hulandes. Durante di e encuentro anual ku a tuma luga siman pasa di “Gulf and Caribbean Fisheries Institute (GCFI)” na Republica Dominicana (Santo Domingo), director di Dutch Caribbean Nature Alliance, Tadzio Bervoets, a presenta esfuerso nan haci pa desaroya capacidad a traves di Caribe.
E enfermedad
Un enfermedad nobo bou di coral a ser identifica pa prome bes den 2014 na altura di costa di Florida. For di e momento ey el a extende rond den Caribe incluyendo Mexico, Jamaica, St. Maarten, St. Eustatius, Republica Dominicana y U.S. Virgin Islands (AGGRA, 2019). E enfermedad ta miho conoci como SCTLD, cu apodo “skittle-D”. Te cu awe e enfermedad STCLD a ser identifica solamente cerca coral nan di piedra y ta causa perdida di material considerabel cerca e coral afecta. E enfermedad aki ta extende rapidamente y por tin efektonan devastador pa e rif den caso cu no trate inmediatamente (Florida DEP, 2019).
Dr. Andy Bruckner, coordinador di investigacion na Florida Keys “National Marine Sanctuary” a declara cu “Stony Coral Tissue Loss Disease ta afecta algun di e coral nan di crecemento menos rapido alabes coral nan mas bieu y formado di rif, incluyendo e icono coral celebral, coral di strea y coral di pilar.”
Sintoma
Na momento cu un coral contrae SCTLD e ta cuminsa cu cicatriz visibel cual nan ta extende rondo di e rand di e coral afecta. Aki e material di e coral por los parcialmente of completamente, lagando e structura di e coral manera un skelet sunu, tipicamente tapa cu alga dentro di un siman (Florida DEP, 2018). E enfermedad aki a keda documenta den mas cu 20 diferente sorto di coral, incluyendo cinco sorto riba di e lista di especie abou di menasa di “extinction” “Endangered Species Act” (Florida DEP, 2019). Den prome instante e ta parce di ta afecta e sorto di coral altamente vulnerabel prome. E enfermedad ta extende rapidamente cu un mortalidad di especie infecta cu ta varia entre 1 siman pa 2 luna di tempo (AGGRA, 2019). Tipicamente, un luna despues cu e enfermedad keda raporta den e sorto di coral altamente vulnerabel, e ta cuminsa infecta e sorto di coral cu ta menos vulnerabel. Bou di e especie nan aki, colonia nan mas chikito a ser identifica di a muri den curso di luna y colonia nan mas grandi ta anfitrion di e malesa pa años sin sufri mortalidad completo.
Transmision
Awor tin e imprecion cu e enfermedad SCTLD ta ser transmiti pa medio di contact directo y circulacion di awa (Reef Resilience, 2019). Pa minimalisa su crecemento, professional nan awor ta recomenda precaucion extremo pa sambuyado nan den area di coral infecta. Alavez ta urgi sambuyado nan pa desinfecta nan equipo completamente entre diferente area di buseo pa asina evita sigui plama e enfermedad (Florida DEP, 2019). Tambe, ta curasha pa inmediatamente meld na outoridad competente den caso di sospecho di infeccion di coral pa accion inmediato por tuma luga (Florida DEP 2019).
Intercambio di conocemento
Riba prome di augustus di e aña aki, un grupo di 22 experto di 17 pais a reuni na Key West Florida, pa intercambia conocemento y discuti con miho maneha erupcion di SCTLD (GCFI, 2019). Participante nan por a traha directamente ku experto nan di renombre di SCTLD di Florida, alabes siña con pa adecuadamente identifica e enfermedad y maneha coral nan infecta di forma eficaz. Florida a conoce resultado nan positivo tratando coral infecta cu un variedad di regimen antibiotico, sinembargo, esaki ainda ta den fase di test y e cuadro regulatorio encuanto uzo di tratamento nan similar ta varia di pais pa pais (Reef Resilience, 2019).
Durante di e encuentro di 2019 “Gulf and Caribbean Fisheries Institute” (GCFI) siman pasa, director di
DCNA Tadzio Bervoets a presenta varios esfuerso haci den region pa crea capacidad pa medio di MPA Connect/ GCFI network, dunando gerente nan di recurso maritimo e metodo nan necesario pa actua contra di e enfermedad. Bervoets tambe a presenta e asina yamá “the Stony Coral Tissue Loss Disease
Management Letter” pa Caribe Hulandes. Esaki ta provee gerente nan di recurso maritimo den Caribe Hulandes e informacion necesario pa prepara pa, monitoria y actua ariba e enfermedad.
Protegiendo futuro
Ku condicion nan ambiental mas severo, aumentando asina e stress ariba e coral nan, e especienan aki lo continua di ta mas sensibel pa contrae enfermedad den futuro. E enfermedad SCTLD ta particularmente preocupante ya ku esaki ta parce di ta di un duracion largo, di embergadura amplio, altamente contagioso pa un gran mayoria di especie ku crecemento menos rapido y responsabel pa construccion di rif. Ademas di esaki e enfermedad a demonstra mortalidad di un colonia completo una bes cu e coral ta infecta (Martinelli, 2019). Aumento di consenshi publico y practica nan di buseo apropia lo ta crucial pa maneha e enfermedad aki. Investigado nan ta continua test metodo nan di intervencion pa minimalisa cifra di mortalidad y preveni aumento di infeccion. Mientras cu no tin suficiente conocemento di e enfermedad aki, ta crucial pa sambuyado nan y investigado nan sigui e progreso cu cautela. Si bo ta kere di a mira un coral infecta, por fabor meld e fecha, ubicacion di GPS y si ta posibel saca un potret pa bo outoridad di Marine Park.
Carta di maneho di DCNA’s Stony Coral Tissue Loss Disease pa Karibe Hulandes por “download” via : https://www.dcnanature.org/wp-content/uploads/2019/11/SCTLDReport-Online.pdf


text:
Siman 17 a resulta di ta un fecha decisivo den Division Honor, pero ainda e storia di e campeonato aki no ta full scirbi! E cuater prome ekiponan si ta determina, pero, pa e order di clasificacion final mester warda pa e ultimo siman di wega, unda nos lo wak alfin tambe ken lo degrada y ken lo hunga play-off promocion/degradacion. Ata aki un resumen di e weganan e siman cu a pasa.
Estrella vs Nacional:
E Naranjadanan a bin for di un empate cu sabor di victoria den siman 16 contra nan rival mas serca, Bubali, cu ken nan tabata den bataya pa drenta play-off. Despues di e empate ey, Estrella a keda cu un bentaha minimo di dos punto so riba Bubali biniendo den e siman aki. Hungando contra Nacional nunca ta facil, sacando un punto mes lo tabata un bon logro pa Estrella bayendo den e ultimo fecha, pero nan no tabata conforme cu esey so, nan a bin pa tur tres punto.
Estrella a domina e partido aki y a sopresa hopi hende cu un tremendo desempenjo. Estrella, un ekipo cu a perde asina hopi hungadonan na lesion e anja aki, a sabi di supera tur e contratemponan ey y a bin di ‘menos pa mas’ segun e campeonato a progresa, awo Estrella ta den un bon ‘momentum’ pa bai den play-off.
E dominio contra Nacional a refleha tambe den e resultado, cu un gol tempran di Joel Geerman, cu ta e ‘man of the match’, na minuut 11 pa e 1-0. Pero nan no a baha man henter e wega, y na minuut 64, ta Melrick Dabian a hasi e wega 2-0 pa e club di Santa Cruz, hungando sin nan capitan Pancho Croes pa di dos wega consecutivo, e ekipo tabata semper bon motiva y determina cu bon ‘wega den ekipo’.
Estrella a keda asina cu 30 punto, clasificando pa play-off. Nacional tin ainda 37 punto, empata cu Dakota pero cu un average di gol inferior. Estrella lo enfrenta Dakota den e ultimo fecha y Nacional lo hunga e ‘derbi di Noord’ contra Bubali.
Britannia vs Brazil Juniors:
Britannia tabata cu speransa ainda pa yega play-off drentando siman 17. Nan tabatin mester di gana nan dos ultimo weganan, sperando cu Estrella y Bubali lo perde nan weganan. Pero e victoria di Estrella den e partido previo a dicta nan sentencia y a elimina e Pumanan for di contencion p’e anja aki.
Den e wega contra Brazil Juniors nan a domina for di comienso contra un ekipo cu a bin ‘di mas pa menos’ e anja aki. David Castro a habri marcacion pa Britannia nan minuut 26. Brazil a empata e wega na minuut 33 cu un gol di Howard Nedd, Ora cu nos a spera un wega sera for di e momento ey, pero, ta David Castro mes un rato despues a anota un di dos gol pa su ekipo bai ariba atrobe, 2-1, na minuut 38.
Brazil Juniors a cuminsa sucumbi despues di e carchi cora otorga na nan defensor Gerald Moreta na minuut 42 y un penalty duna na Britannia, unda cu Luis ‘Coco’ Estrada, cu a faya un penalty caba anteriormente, a anota e biaha aki pa hasi e wega 3-1 pa e oncena di Piedra Plat.
Despues di halftime na minuut 47, Jonathan Ruiz a anota pa aumenta bentaha na 4-1. Cu un homber menos Brazil Juniors tabatin poco opcion pa haya un miho resultado, asina mes e ‘Uptown Boys” nan a bringa te final, na un manera decoroso, y a hasta a anota un di dos gol casi na final di e wega pa medio di Benedict van der Biezen, na minuut 87. Asina e partido a termina, un bon victoria di Britannia cu lastimamente lo keda afo di play-off e anja aki. David Castro cu su dos golnan ta e ‘man of the match’.
Bubali vs RCA:
Bubali tawata cinco punto so tras di Estrella den e bataya pa play-off prome cu e wega aki y cu un victoria lo a keda net tras di Estrella cu dos punto so di diferencia, bayendo den e ultimo siman, pero, nan a topa cu un RCA hopi determina. E wega tabata bastante pareu pa mayoria di tempo, cu Bubali saliendo di biaha pa anota gol, ya cu nan tabatin mester di un victoria, toch por a sinti un aire di desesperacion, cual a afecta nan wega masha hopi, nan tawata mucho ansha y no a hunga nan wega di custumber. RCA den un ‘counter’ na minuut 35, unda Jean Pierre Fingal ta anota pa e 1-0 p’e Tricolornan.
Despues di un wega di banda pa banda, pero cu un RCA mas controla, e wega tawata tambe bastante fisico, duro, cu hopi carchi, incluyendo un carchi cora pa Erik Santos den extra tempo. E di dos gol di RCA, y e golpi fulminante pa Bubali su aspiracion di bay play-off, a cai na minuut 90, atrobe pa Jean Pierre Fingal, pa hasi e wega 2-0, eliminando Bubali. Portero di RCA, Raizel Jansen, ta nos ‘man of the match’ den e wega aki.
La Fama vs Caiquetio:
E partido aki tabatin su importancia tambe, e ekiponan ta trata di ‘evita’ perde punto pa no cai den zona di ‘descenso automatico’. Caiquetio a cuminsa e wega hopi motiva y cu determinacion. Na minuut 7 caba, Giovanni Thode a anota e gol di bentaha pa e club di Paradera, 1-0.
Djeynan Caiquetio no a baha nan tempo y a sigui duna La Fama hopi contratempo, kitando e iniciativa for e oncena di Savaneta. Caiquetio tabatin un miho wega, La Fama tabatin falta di animo y sentido di urgencia. Caiquetio a sabi di wanta e resultado aki na un manera efectivo cu bon futbol.
E partido a termina cu bastante wega duro y carchinan, incluyendo un carchi cora pa Ericson Croes na minuut 82, pero, La Fama no a sabi di probecha e situacion aki, e wega a caba 1-0 pa Caiquetio, y awor tur dos e ekiponan, cu mes tanto punto, ta den control nan mes pa evita ‘descenso automatico’ (cu te cu awo ta River Plate), y en bes di esey hunga play-off promocion/degradacion. Giovanni Thode ta nos ‘man of the match’.


text:
ORANJESTAD- Tabata un anochi bunita cu un ambiente colma di positivismo den Renaissance Convention Center diahuebs anochi. Un grupo grandi di hoben a haya nan diploma y mundo tana nan pia. E futuro ta den nan man y awor ta keda na cada un di nan pa scoge un estudio, sea aki of den exterior y traha asina riba un carera briyante. Minister di Asuntonan Economico na nomber di Prome Minister Eman a entrega un plakaat y un regalo na e miho graduado di Colegio VWO Roderick Tapia.
Riba e cijferlijst di Tapia ta pronk tres tien, dos negen, tres acht y dos zeven. Impresionante. Na momento cu el a lesa su puntonan tur presente a aplaudi su logro den forma abrumador. Caribbean Mercantile Bank a bin cu un cheque di mil dollar como regalo pa Roderick. Na momento cu Roderick a hiba palabra, el a gradici su mayornan, su famia, su amigonan y su amiga Naomi, kende semper a kere den dje. Mesora el a bisa tambe cu como miembro di Aruba Lions Club e ta regala su check na e Fondo Social di Colegio Arubano. E gesto aki di Roderick a emociona tur presente y cay den asina bon tera cu e representante di Banco CMB a bisa cu e ta regal’e un otro mil dollar pa e usa pa su mes.
Minister Richard Arends cu masha entusiasmo a bisa cu p’e como ex Colegiano ta un honor cu e por a bin na e graduacion representando Prome Minister Mike Eman. “E cijferlijst ta realmente impresionante y esaki no ta solamente danki na Roderick su perseverancia, pero tambe danki na e apoyo cu e ta ricibi di su mayornan, famia y amigonan, pero sigur tambe na e instituto educacional cu nos tabatin e privilegio di por a forma parti di dje, cu ta Colegio Arubano.” Minister Arends a manda palabranan di felictacion na tur graduado di Aruba.
“Nos como gobierno ta sigui apoyo y inverti den educacion. Colega Hooyboer semper ta hopi alerto riba desaroyonan cu tin den educacion, semper creando oportunidadnan nobo. Maneho economico di Gabinete Mike Eman ta enfoca riba creacion di oportunidad pa p.e. un persona cu tin un exact pakket por studia loke e kier, den ingenieria, tecnologia , inovacion y cu aki tin oportunidadnan pa e persona aki ora e caba di studia y a gana experiencia afo y kier bin bek pa hiba Aruba padilanti. No tin nada mas gratificante di wak tanto dedicacion di docente y studiantenan awenochi den e sala aki”, Arends a bisa na final.


text:
Poeta di Patria
Departamento di Cultura Aruba (DCA) hunto cu Fundacion Lanta Papiamento (FLP) ta organisa e competencia “Poeta di Patria”.
Den 2016 e competencia “Poeta di Patria” lo carga e tema “Un aventura Cultural” pa honra y celebra nos patrimonio.
E anochi final lo tuma lugar dia 14 di maart 2016, na Museo Historico Aruba / Fort Zoutman, for di 6 or di atardi pa 9 or di anochi.
Regla di participacion
Competencia ta habri te 11 di maart 2016. E reglanan di participacion ta lo siguiente:
- Minimo 4 Strofa y Maximo 7 Strofa;
- Cada Strofa mester consiti di 4 linea;
- Mester Rima (mester ta un);
- Topico mester ta Aruba su patrimonio: Cultura, Historia, Herencia, Folklore, Tradicion, Flora y Fauna y Musica;
- Poeta por manda te cu 3 poema pa participa;
- Expertonan di poemanan largo por participa te cu 7 strofa pa particpa.
Categoria Special SETAR
A mira desaroyo grandi desde 1986 na Aruba y tambe riba e tereno di telecomunicacion. Asina a bay over di sistemanan analoog pa digital y e serie di servicionnan cu ta algo automatico awendia manera internet, telefonnan celular etc.
Den e 30 añanan e desaroyo di telecomunicacion di Aruba a bay hopi acelera y cu varios inovacion pa Aruba. SETAR den cuadro di esaki ta anuncia un competencia di poema habri pa grandi y hoben cu por expresa e cambionan aki y e aprecio pa Aruba su Status Aparte y cu yegada di SETAR como e pionero den telecomunicacion na Aruba 30 aña pasa.
Criteria pa participacion:
- Poemanan mester ta den Papiamento (etimologico: es decir Papiamento di Aruba);
- Poema cu ya a keda publica caba no ta valido pa e competencia aki;
- Poema no por ta un traduccion di otro obra of otro autor;
- Minimo 2 Strofa y Maximo 4 Strofa;
- Cada Strofa mester consisti di 4 linea;
- Rima ta opcional, e por ta liber tambe;
- Tema: Creando Conexion, Aruba su patrimonio SETAR, 30 aña Status Aparte y 30 aña SETAR.
Entrega bo poesia na Departamento di Cultura, via fundacion.lanta.papiamento@gmail.com of poetadipatria@gmail.com.
Info / Contact
DCA | Departamento di Cultura ArubaScroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
WILLEMSTAD/KRALENDIJK – Relashoná ku e kaso lamentabel kaminda pa motibu di mal tempu diferente botonan na Boneiru a sufri daño djamars mardugá último, tin informashon ta sirkulá ku posiblemente Meteo Kòrsou lo mester tin parti den suministro di informashon pa por a saka alerta. Esaki no ta kuadra.
Primeramente Meteo kier a ekstendé su kombibensia na e doñonan di kua nan botonan a senk òf a sufri daño pa e impakto di mal tempu aki (yamá sùitwèst). Pa Meteo mes tambe kada impakto di fenómenonan di Naturalesa ku surgi, sigur riba nos islanan bisiña, ta mustra ku nos huntu ta forma parti pa mengua e vulnerabilidat pa redusí impakto di wer severo.
Den kuadro di e tareanan di vigilansia di Meteo Kòrsou, ta bon pa resumí kon e responsabilidatnan ta repartí. Despues ku a desmantelá Antias na 2010, Meteo Kòrsou a brinda servisio na Boneiru basá riba un akuerdo entre e Ministernan di Kòrsou i Hulanda. Na 2016 e akuerdo a tèrminá i KNMI a tuma tur responsabilidat pa Boneiru. Solamente den kaso di un menasa pa Orkan, tin kordinashon entre e paisnan kual ta wòrdu kordiná dor di Sentro Nashonal di Orkan na Miami pa emití Alerta i Atvertensia. Esaki ta sosodé den kuadro di e tratado di e Organisashon Meteorológiko Mundial. Pues for di 2016 Meteo Kòrsou no tin e responsabilidat pa suministrá informashon, tampoko emití alerta pa Boneiru.
Promé indikashon di e investigashon ku Meteo a hasi relashoná ku e evento aki ta indiká ku alrededor di 22:00’or djaluna anochi a identifiká e área di mal tempu ku a kuminsa desaroyá riba imágen di Radar di Meteo Kòrsou i ta move den direkshon di Boneiru. Den e kuadro aki e Meteorólogo na turno a vigilá e mal tempu pa su posibel impakto pa Kòrsou. Su evaluashon tabata ku e impakto di e “suiderwest” lo tabata abou i no ta tin nesesidat pa emití un alerta pa Kòrsou. Manera ta konosí e imágen di radar ta disponibel riba nos wèpsait i app (Curaçao weather) kontinuamente i den kasonan di posibel alerta ta hasi uso di e “Live” riba Facebook.
Meteo lo sigui hasi uso di teknologianan pa brinda pueblo di Kòrsou informashon veridiko i konfiabel pa asina garantisá ku pueblo ta bon informá pa lokual ta trata kondishon di mal tempu. Vigilando wer 24/7 pa protehá bida i propiedat.


text:
Mas nos afirma e negativo, mas nos ta atrae. No duna scuridad mas forsa cu e tin di su mes. Mas nos ta entretene nos mes cu ne, mas e lo crese. Esaki ta ley di Universo. Nos forsa como hende ta juist pa haja forsa inspirativo bek den momentonan di conflicto. Ta aki e curason humano ta florece.
Mas nos afirma e negativo, mas nos ta atrae. No duna scuridad mas forsa cu e tin di su mes. Mas nos ta entretene nos mes cu ne, mas e lo crese. Esaki ta ley di Universo.
Nos forsa como hende ta juist pa haja forsa inspirativo bek den momentonan di conflicto. Ta aki e curason humano ta florece.
Jammer, pasobra nos por sinja tambe di sabiduria. Pero hopi biaha hende ta bira comfortabel y ta lubida cu bida no ta esey so. Loke a pasa cu Hermin Wiels ta un expreshon mas di loke ta reinando na nos mundo. Hopi polarisacion y pensamento y deseo negativo.
Te dia nos para keto y cuminsa bolter e balansa cu nos pensamento y accion, nos lo por mira un cambio. Pero e ora di curason. E ora hendenan manera Hermin Wiels, Pim Fortuin, John Lennon, Martin Luther King, John f. Kennedy, Hesus y asina hopi mas lo no a muri por nada.
E ora nos sa cu cosnan malo por hiba nos na e curason di pas y amor cu ta hinca den cada un di nos
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan. Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
Ta asesina sr. Helmin Wiels cruelmente mientras e ta bay cumpra un soppi. Hopi hende ta den shock. Cosnan cu nos no ta spera mas den nos mundo civilisa. Y toch, nos mundo ta jen di violencia. Nos mundo ta jen di bondad tambe. Unda pa busca e solucion?
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan.
Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
E loke ku nos ta eksperensiando ta un futuro sin amor. Un futuro ku lo yega i desaroyá ku odio-propio.(en bes di amor-propio i amor pa nos pais)
Un emoshon di odio asina lo kaba ku bo, kimabo manera un pida karbon kayente. Ademas e emoshon aki lo lo no destruí bo so, e lo destruí bo komunidat kompleto.
Odio ta kousando hopi problema den mundu, i riba nos pida baranka Korsou tambe, pero te ainda mi no a ripará ku odio a resolvé niun di nos problemanan na drechi.
Tin biaha nos ta kere ku odio ta e arma pa ataká otronan. Pero odio ta un kuchú di dos banda, i e malu ku nos hasi na otro, nos ta hasi’e na nos mes , i sin duda na nos komunidat.
A yega ora pa nos para ketu i reflekshoná riba kon nos tin ku bai traha riba nos komunidat.
Mi komunidat ta mi famiya, e komunidat di e maestro(a)nan òf esnan den enseñansa ta nan alumnonan, e komunidat di esnan enkargá den deporte ta nan atletanan, komo doño òf lider di un empresa bo komunidat ta bo empleadonan. Siña nan i dunanan e ehèmpel kon pa ta un dushi hende, siña nan balor i normanan. I abo komo lider siña bo mes e kosnan aki promé.
Ban kuminsa awor i no laga pa aki un par di aña nos tin ku bisa KU NOS TABATA dushi hende.
Mi ta spera ku e siman aki nos por reflekshoná riba bondat i AMOR i ku lo reina pas duradero na Korsou.
Danki Robert pa permiti nos usa bo refleccion. Ohala cu hopi hende les’e y comparti’e bou nan amigonan. Y mas cu tur cos bib’e y bir’e! ~ Comprondiendo Bida


text:
ORANJESTAD (AAN)- Diabierna ultimo a tuma lugar e ultimo rondo dje prome round robin dje torneo anual di bola 8 di Federacion di Biyar Arubiano (FEBIAR).
Un anochi sumamente exitante caminda e palacio di biyar aya na Tanki Leendert a yena rand rand cu fanatico pa wak kico nan team lo presta e anochi ey. Fanaticonan di Mongoose BT no a keda desapunta! Aparentemente den “kleedkamer” tabata tin un “peptalk” basta fuerte entre e capitan(nan) y demas hungado di Mongoose,
y sigur sigur esaki a duna su fruta! Un pabien ta bay pa Mongoose ya cu nan mester a demostra cu nan no ta “Mongoose di papel” contra nada menos cu e feroz team di Mad Dogs! George de Nobrega ta habri fuertemente pa Mad Dogs y ta dal cunucero Ruud Arends duro cu 2-0! Aki ta conta e dicho “boer blijf bij je salade”! Pero di biaha, legendario Buchi Briezen ta dal Quandus cu 2-0 pa empata e partido. Errel Tromp di Mad Dogs ta un Enrique Geerman brabo brabo y Mongoose ta pica dilanti cu 2-1! Ralph “Smolley” Andrews di Mongoose ta cay venci contra Maikel Maduro, y dje forma ey Mad Dogs ta trece partido bek na 2-2.
Beto Saladin y R. Kock ta bira dos cacho manso contra Jesus Gomez y su compinchi, y Mongoose ta bay dilanti cu 3-2! Di biaha, e mongoose teribel di Catiri, George “The Terrible” Petrochi ta pasa raspa Angelo Tromp cu 2-0, kende ultimo segun rumor ainda no a custumbra na su carson cu “special construction” cu e ingenieronan di Mad Dogs a traha p’e! Mad Dogs ta bin bek na 3-4 ora cu Richard Gomez dal Indjomar Briezen cu 2-0, pero Patrick Henriquez “himself” ta “close the deal” y ta Armnd Ridderstaat cu 2-0, pa dje modo aki Mongoose gana cu score impresionante di 5-3!
N’e otro mesa, un bataya durisimo ta tuma lugar ora cu e dos ekiponan grandi di Barracuda enfrenta Steelers! Fredley ta mustra su ruman Ransley cu “was je maar thuis bij moeder gebleven” ora e ta dal e cu 2-0 y pone Steelers pika 1-0 dilanti! Marc Farro ta dal Aaron “The Baron” cu 2-1, y Steelers ta dilanti cu 2-0! Ditto Acosta ta trece poco trankilidad ora e haci un exorcismo ariba Juancho “The Devil” Ridderstap y Barracuda ta corta bentaha na 1-2.
Pero, Steelers “mean business” e anochi aki, y Martin ta dal Roden 2-0 pa pone Steelers dilanti cu 3-1! Gino y Brandon di Barracuda ta corta bentaha na 2-3 ora nan gana nada menos cu “El Bon Bon” Evertsz y “El Puma”! Steelers sinembargo, no kier tende y Roukos ta pone Pepe “Le Rose” sosega pa asina pone Steelers on top cu score di 4-2! Pero, careda di bina no a caba ainda! Jorzinho ta dal Wilfred, Jason ta dal Ari, y finalmente D’Angelo ta dal Gunnar pa dje moda aki Barracuda sensacionalmente “snatch” e wega foi bou nanishi di Steelers!
https://diario.aw/categories/noticia/deporte/bataya-duro-den-e-prome-round-robin-di-febiar-torneo-bola-8#sigProId61c398cd46


text:
Silencio ta papia? Si, na momento cu nos ta cla p’e, nos lo por compronde e idioma profundo di silencio…silencio por bisa nos mas cu mil palabra…si nos ta scoge pa scuch’e! Les’e, bo lo gust’e!
Bo a scucha mi den mi momentonan di contemplacion…
Probablemente bo a sacudi bo cabes cada bes cu mi ta comete e mesun erornan atrobe…
Mi sa sigur cu bo ta compronde pakico ami ainda no ta compronde…
Mi a hasi bo hopi pregunta desde cu mi tabata un mucha ainda chiquito…
Y den transcurso di bida mi a sinja cu cada biaha cu mi kere cu mi a sinja casi tur cos…
Tin algo nobo pa mi sinja net eynan patras di porta…
Tanten mi a sinja pa busca algo mas cu sabiduria y palabra…
Mi a sinja pa busca e silencio…
Paso den e silencio…
Mi ta topa bo den tur bo simplesa…
Bo no tin necesidad na mustra bo grandesa pa impreshona…
Den bo amor inmenso mi ta mira tur e beyesa di e cosnan chiquito…
Cu tur dia bo ta manda mi pa alegra mi bida…
Bo ta papia cu mi den e silencio di e biento, e lama y naturalesa…
Y den e hari genuino di e muchanan chiquito cu semper ta corda mi…
Cu ta nan ta e herederonan di e dia di majan…
Den silencio Dios ta papia cu nos…


text:
Kralendijk- Gobièrnu a yama un konferensia di prensa pa por duna splikashon tokante e situashon na rotònde riba Kaya Amsterdam. E trabounan a para mas ku 4 luna pasá, supuestamente pa motibu ku e rotòndo no ta bon konstruí.
Te asina leu, gobièrnu no a duna masha splikashon tokante e situashon i/o e problema ku a surgi. E siman aki, miembro di Konseho Insular, Daisy Coffie a manda un karta skèrpi pa Konseho Ehekutivo pa eksigi un splikashon kiko eksaktamente ta pasando.
Segun Coffie, e situashon ta un falta di rèspèt pa outomobilistanan ku ya pa lunas kaba tin ku pasa riba un kaminda di tera pa pasa e krusada.
Durante e konferensia di prensa, diputado James Kroon i Roy Martina, direktor di Direktorado Desaroyo i Espasio lo hiba palabra.


text:
KRANSHI TA RESTABLESÉ FUNSHONAMENTU
MINISTERIO KONSERNÍ MANEHO DI GOBERNASHON, PLANIFIKASHON I SERVISIO PÚBLIKO
PUBLIKÁ RIBA 19 YÜLI 2022
Willemstad – Departamento di Asuntunan Públiko (Kranshi) ta informá na komunidat ku lo e ta habrí bèk djárason, 20 di yüli 2022, despues di un dia será.
Riba djamars, 19 di yüli Kranshi no por a duna su servisionan na su klientenan pa motibu fuera di su alkanse, pero ta kontinuá djárason aki manera kustumber.
- Tur sita ku tabata riba djamars, 19 di yüli ta bai pa djasabra, 23 di yüli 2022 na e mesun orario. Servisionan manera di Pasport, Sedula, Reibeweis i otro dokumentonan ta keda ku e mesun orario ku e tabatin djamars.
- Personanan ku mester a risibí nan pasport djamars, 19 di yüli por pasa for di djárason, 20 yüli 2022, pa tuma nan pasport.
- Studiantenan di SSC ku mester a kita nòmber for di registro djamars, 19 di yüli por pasa djárason, 20 di yüli 2022 entre 4’or pa 6’or di atardi


text:
ORANJESTAD – E siman aki Prome Minister Evelyn Wever – Croes hunto cu coleganan Minister Endy Croes y Minister Rocco Tjon, a reuni cu representantenan di supermercadonan Chines aki na Aruba. Motibo di e reunion tabata pa delibera aumento drastico di prijsnan, y pa mira con hunto por reduci e prijsnan. Banda di e tema aki a trata otro retonan cu e comunidad Chines ta enfrenta cual ta bay atende cu cada uno, Prome Minister a informa.
Di parti Gobierno na e representantenan di supermercadonan Chines, e peticion tabata con por logra baha e prijsnan pa un periodo, pa pueblo por sinta poco alivio ora di cumpra comestibel.
Prome Minister a splica cu no ta e grupo di supermercadonan Chines so ta impacta e prijs, pesey ta tene cuenta cu e fleta y esnan cu ta bende por mayor.
E reunion aki tabata e prome reunion di un serie di reunion. Siguientemente lo invita otro supermercadonan grandi y esnan cu ta bende por mayor, pa atende cu e tema aki.
Lamentablemente, mientras cu ta Aruba ta recuperando di e efectonan di e pandemia di covid, e guera na Ukraina a inicia cu tambe tin un impacto mundial. Paisnan grandi rond mundo manera Merca, Inglatera y Hulanda a conoce inflacion cu nan no a mira desde añanan 80. Sinembargo tin tur fe y confiansa cu ta bay sali afo. nos economia ta recuperando y ta spera cu otro aña lo ta bek na e nivel di prome cu Pandemia. Pero mientrastanto, mester alivio pa pueblo pa loke ta aumento di prijs cual ta locual Gobierno ta deliberando, Premier Wever – Croes a enfatisa.
Por ultimo, Prome Minister a bisa cu e reunion a bay den bon ambiente, a scucha otro su preocupacionnan, y nan a compronde nos preocupacionnan. ‘Lo sigui den dialogo pa por logra baha prijs y crea alivio pa ciudadanonan di nos Pais.’


text:
ORGANISASHON DI AKTIVIDATNAN DI MARSHE RIBA DIA DI OUTONOMIA 2022
MINISTERIO KONSERNÍ DESAROYO EKONÓMIKO
ORGANISASHON DI AKTIVIDATNAN DI MARSHE RIBA DIA DI OUTONOMIA 2022
PUBLIKÁ RIBA 05 SÈPTÈMBER 2022
Willemstad- Dia di Outonomia (10 di òktober), Gobièrnu di Kòrsou ta habri e posibilidat pa organisá aktividatnan di marshe rònt Kòrsou manera usualmente ta e kaso riba Dia di Rei.
Persona i organisashonnan ku ta interesá pa organisá un evento di marshe den kuadro di Dia di Outonomia, mester hasi petishon pa un pèrmit di evento (Evenementenvergunning) pa por hasi esaki. E petishon pa un pèrmit di evento mester keda entregá pa mas tardá djaluna,12 di sèptèmber próksimo pa e pèrmit por keda kla na tempu.
Tur persona ku ta interesá pa para bende kos durante kualke un di e eventonan akí, mester aserká e organisadó direktamente ku ta na enkargo di e evento den e bario òf área kaminda e persona ta deseá di bende kos. E organisadó e ora ei, ta hasi un petishon kolektivo pa pèrmit di standplaats i vent di tur e partisipantenan ku lo bende produkto sea via un stènt òf di forma ambulante den su bario òf área. Petishonnan kolektivo pa pèrmit di vent i standplaats mester keda entregá pa mas tardá djaluna, 19 di sèptèmber próksimo. Tur petishon pa pèrmit den kuadro di aktividatnan di marshe riba Dia di Outonomia, mester sosodé serka Lokèt di Pèrmit situá na Saliña 127 (pegá ku Subway). Por yama tambe na number di telefòn 434-1690 òf mail na intake.vergunningenloket@gobiernu.cw. Serka Lokèt di Pèrmit, por haña tambe informashon amplio tokante dokumentonan nesesario, tarifanan i informashon general tokante e pèrmitnan nesesario pa eventonan riba Dia di Outonomia.
Tene kuenta ku tantu e pèrmit di evento komo e pèrmitnan di vent i standplaats den e kaso akí, ta di karakter temporal i ta konta solamente pa e eventonan ku ta tuma lugá riba Dia di Outonomia 2022. Por sosodé ku e organisadó na su turno, por kobra e partisipante un kontribushon chikitu pa yuda kubri entre otro gastunan di stènt i promoshon di e evento durante Dia di Outonomia.
Algun luna pasá, Ministerio di Desaroyo Ekonómiko (MEO) a hasi un petishon na Konseho di Minister pa bai di akuerdo ku organisashon di eventonan i aktividatnan manera esaki por lo pronto riba Dia di Outonomia i Dia di Bandera tambe aparte di esnan ku ya nos a kustumbrá kuné riba Dia di Rei tur aña. Pa MEO, e tipo di aktividatnan akí ta sumamente importante den kuadro di enrikesimentu di nos sektor kreativo. Aki na Kòrsou nos tin hopi hende sumamente kreativo ku diariamente ta ‘lora man’ pa sali padilanti i aktividatnan manera esaki ta krea e posibilidat pa e personanan akí por sali i eksponé e produkto òf servisio ku nan tin di ofresé na un grupo mas grandi den komunidat.


text:
Agentenan a atende un yamada cu tabatin tiramento na area 202 W. Lincoln. Cuatro persona, incluyendo un menor a fayece den un tiramento masivo na Orange, California.
Teniente Jennifer Amat a bisa cu ora nan a yega polis tabata den un confrontacion di tiro cu un sospechoso. E sospechoso a keda traslada pa hospital. No a duna mas informacion di e sospechoso y e cuatro victima.
“Mi por bisa cu nos no a yega di tin un incidente manera esaki den ciudad di Orange for di 1997. E ta un tragedia pa e victimanan, nan famia, nos comunidad y nos departamento di polis”, Amat a bisa.
Gobernador di California, Gavin Newsom a bisa cu e incidente ta horibel y desgarador. “Nos curason ta bay na tur e famia afecta pa e teribel tragedia aki”, el a bisa.
Representante di California, Katie Porter a bisa cu nan ta monitorea e situacion. “Mi ta profundamente tristo pa informe di un tiramento masivo di Orange y mi ta pensa riba e victimanan y nan famia.”
E division di FBI na Los Angeles a confirma CNN cu e tiramento a bay di forma rutinario, pero cu Departamento di polis di Orange ta e agencia di investigacion principal.


text:
NOTISIA.
BONEIRU.
ATRAKO DEN KAS DI UN FAMIA NA BELNEM.
Apresiabel miembro di prensa, aki ta sigui un komunikado di KPCN:
Riba djaweps promé di febrüari 2018, alrededor di 4or di mainta, polis a risibí notifikashon di un atrako ku violensia na un kas den e bario di Belnem. Aki 2 sospechoso a drenta den e kas i a eksigí sèn. Durante di e forsegeo ku a surgi, e habitante maskulino a keda heridá ku kuchu. A transportá e víktima pa hospital pa tratamentu médiko. Durante di e atrako aki a bai ku pertenensia personal i e outo di e víktima.
E kaso ta sigui bou di investigashon.
FUENTE: KPCN / LIVE FM


text:
Inspekshon Ekonómiko ta posishoná independientemente bou di e minister di Desaroyo Ekonómiko.
Tarea prinsipal di Inspekshon Ekonómiko ta pa ehekutá kòntròlnan di Ijkwezen i kòntròlnan ekonómiko. E meta ku kual nan ta hasi esakinan ta pa frena inflashon i protehá e konsumidó.
E tim di Inspekshon Ekonómiko ta esun enkargá pa kontrolá kumplimentu di lei- i reglanan ekonómiko i tambe hasi kòntrl riba pèrmitnan ekonómiko. E tarea aki ta dirigí riba kumplimentu di e maneho di tantu nos propio ministerio komo tambe riba lei i reglanan di stakeholdernan eksterno.
Si akaso ku e tim di Inspekshon Ekonómiko tuma nota di kualke inkumplimentu esaki lo tuma un desishon konhuntamente ku otro instansianan den ehekushon (p.e. Duana, SVB, Ministerio di Salubridat, polis i inspekshon laboral) kua intervenshon ta esun mas na lugá den e kaso spesífiko.


text:
1. Planea boso dia, no haci algo pura y con cu ta.
2. Haci algo cu boso dos, famia of amistad gusta.
3. Scucha Hits100.9 FM henter dia.
4. Sorprende cu un regalo cu bo sa bo Valentine gusta.
5. Purba haci algo completamente nobo, kisas cana canto di lama, wak bahada di solo y bay come na e restaurant mas serca di e beach unda bo ta?
6. Si bo djis kier bay un dinner, escoge un restaurant cu bo por pidi flor y bela na mesa.
7. Kies un regalo cu bo Valentine por sigui uza mas cu un dia, Noel Gift den caya Milio Croes tin bunita regalo.
8. Bay mira un pelicula semper ta cay bon, pero bay di acuerdo si cua pelicula pa mira.
9. Bay hunto un Spa of Gym of Hiking.
10. Escoge pa bay haci trabao di boluntario hunto.


text:
WILLEMSTAD,—-Djabièrnè tras di lomba tabatin un ambiente kaminda kue front di agrupashon musikal E.R.A. a presentá. Ta trata aki di un tradishon ku ta tuma lugá tur djabièrnè, i ku esaki ta tuma lugá na un Hotèl parti pabou di Brùg.
T’asina ku e músiko kompositor Bibi Gonet a bai sostené su koleganan músiko, kaminda ku nan tabata pone un ambiente tur afó. Un ambiente kaminda ku tur hende tabata sinta kómodo na nan sitio i asina gosa di e tres kantantenan di E.R.A. ku ta Boy Thode, Moises Ramos Jr i Reinier Liefrock. Ta trata aki di un ambiente ku a kuminsá despues di seis or i e ta kaba 10 or di anochi.
T’asina ku tabata algu promé ku 10 or, nèt na momentu ku e kantante Reinier tabata kanta e último piesa, ku un grupo grandi di Polis a drenta den e sitio e para e ambiente, i esaki no a kai den bon tera serka e músiko Bibi Gonet. T’asina ku tur manera Bibi a puntra e Polisnan kiko a bai robes ku boso a drenta den e forma aki i para e ambiente.
Bibi a bisa e Polis nan ku “Den tur e aña nan ku mi tin aktivo den farándula, nunka mi a mira algu asina aki sosodé”. Bibi a keda ripití e mes un frase na diferente okashon i ningun di e Polisnan no por a duna un argumentu válido ku por a kombensé Bibi Gonet.


text:
Nos ta na un cruzada importante den nos historia. Ta tempo pa un tranformacion den e esencia di nos sociedad, den cada sector di nos economia, den e sistema di gobernacion, den educacion y hopi mas.
Nos no por sigi haci e mesun cosnan y spera resultado diferente. E generacionnan binidero ta conta cu nos pa demonstra e curashi, compasion y participacion necesario pa sigura nan herencia.
A Chinese delegation led Deputy Finance Minister Liao Min traveled to Washington on We ...
Together we the people achieve more than any single everything that becomes true start ...
Many people have made careers out of working full-time for campaigns and groups that s ...
“Nos no ta den un epoca di cambio; nos ta den un cambio di epoca.”
“Nos ta na caminda pa un nacion den cual TUR ta florece.”
“Laga nos stop di para mira con e destino di nos pais ta wordo maneha. Laga nos stop di para wak kico lo keda di nos futuro.”


text:
Drenta su portanan cu gradicimento,
drenta su tempel cu cantica di alabansa,
glorific’e, bendiciona su Nomber.
Salmo 100:4
A fayece nos querido tata, esposo, omo, abuelo, bisabuelo y suegro stima:
Jacobo Joachim Gavidia
mihor conoce como Coochi, Loods Gavidia y Opa
*25-07-1940 – †23-02-2022
Fundador di partido MEP na prome ora
Consehero direkt di dfm Betico Croes den e gang di Hong Kong Rest.
Wnmd Havenmeester
Docent di Ensenansa pa Empleo o.a Guarda Nos Costa (Scheepvaart y Sterrekunde)
Na nomber di su querida esposa: Annie (Anja) Gavidia – van Ingen
Su yiu nan: Carmen Gavidia na Hulanda
Jacqueline Paula – Gavidia y esposo Pedro (Merced) Paula
Su nieto(a) nan: Gerro y esposa Michelle Koolman – Gesterkamp
Shandro y esposa Selina Gavidia – David
†Talitha Geldorp
Manera un nieto: Hubert Lopez na Hulanda
Su biesanieto y biesanieta: Haze Gesterkamp Koolman
Shayline Gavidia
Su ruman nan: † Maria Tromp – Gavidia
† Elba Köhler – Gavidia
† Pedro Gavidia
† Ana Quandus – Gavidia
† Cletano Faro
Venancio Gavidia
Su swa y cunja nan:
Amelia Gavidia – Christiaans y fam
Fred van Ingen y fam na Canada
Jacques van Ingen y fam. Na Hulanda
Leendert van Ingen y fam na Hulanda
Machteld van Ingen y fam na Hulanda
Nicolette van Dijk – van Ingen y fam na Canada
Viuda Anneke van Ingen na Hulanda
Su prima mas pega: Swinda Tromp
Subrino y subrina nan, primo y prima nn.
Su bon bisinja nan: Marcel Ho Kang You y famia, Roberto Croes y famia, Humphrey van Trigt y famia, Sixto Maduro y famia, Philomena Perez-Lopez y famia.
Un danki especial na Stichting Edmund Harms E. Foundation:
Leon, Avril, Naduishka, Francis, Francine, Angelo cu e bon trato cu hopi amor y carino pa Jacobo.
Su dokter di cas dr. Fernandez y dr. Blanca.
Su ayudante nan cu a jude cu hopi amor y carino: Rocky, Tera y Urimare.
Su amigo nan di cas: Urimare y Richard Brokke.
Rocky Kelly.
Su ex colega nan di Aruba Ports Authority, Ensenansa pa Empleo. Scheepvaart.
Demas familia: Gavidia na Aruba, Hulanda y Venezuela, van Ingen na Hulanda y Canada, Koolman, Paula, Köhler na Puerto Rico y USA, Faro, van Dijk na Canada, Quandus, Gesterkamp, David, Martis, Tromp, Ridderstaat, Ridderstap, Leest, Nellen y Rößler na Alemania, Arrindell, Berrios na Puerto Rico y USA, Zievinger, Colina, Feliciana, Williams, Blume, Vasquez.
Despensa nos si nos por a lubida un di e famia nan.
Por tuma despedida diamars 1 di maart 2022 for di 7:00 pm te cu 9:00 pm
Entierro lo ta tuma lugar diaranson 2 di maart 2022.
For di 2:00 pm te cu 4:00 pm e difunto na Royal Funeral Home
Pa despues pa Santana Catolica na Noord.
Na lugar di manda krans un donacion na Edmund Harms Foundation lo ta hopi aprecia pa nan bon servicio. Lo tin un box disponible.
RBC Royal Bank # 30.44.432
Despues di entierro no ta ricibi bishita di condolencia na cas.


text:
Estreno di ‘Bohehian Rhapsody’ dia 1 di novèmber na Cinemas
WILLEMSTAD – Djaweps a atardi den kurá di e patrosinador prinsipal Orco Bank, direktiva di fundashon Ride for the Roses a duna prensa, patrosinador i voluntarionan un idea di e aktividatnan ku tin den tapara pa e di-15 edishon di Ride, Sail, Swim & Walk for the Roses, Spinenergy inkluso, ku djadumingu 27 di yanüari 2019 konosé un momento kulminante. Miéntras ku e ekstoso akshon Standing Order 1500 km ta sigui, e próksimo aktividat ta e anochi di sine djaweps dia 1 di novèmber awor. Pero, durante sobrá di e aña di hubilo 2019 tambe tin aktividatnan planiá.
Fundashon Ride for the Roses Curaçao
RFTRC a start na 2005 ku e meta prinsipal pa sostené Fondo Prinsesa Wilhelmina (PWF) finansieramente. E instansia aki por usa e yudansa bon pa e sigui atendé ku pashènt di kanser i nan famia. Esaki a krese te bira e evento anual mas grandi pa rekoudá fondo na Kòrsou. E último añanan a logra semper pa rekoudá alrededor di mei mion florin pa e bon kousa, i esei ta bai p’e minimalmente atrobe den e aña di hubilo. Ya pa di tres aña Robbin Martina ta presidí e direktiva ku sosten di sekretario Benno van Leeuwen, tesorero Jim van Luipen, visepresidente Curd Evertsz, i ademas Geert Bijlstra, Raoul Hooftman, Maria-Helena Seferina, Arthur Rosaria, Stephan Veen i e relashonista públiko Frans Heiligers. Komo stazjèr e aña aki tin Stef Munsters.
E pelíkula Bohemian Rhapsody
E promé parti di e programa di aktividat ta presentashon dia 1 di novèmber awor di e pelíkula Bohemian Rhapsody, ku un dia despues nan ta estrená na Merka. Ta trata di un pelíkula biográfiko tokante e banda Britániko di rock Queen ku e legendario kantante Freddy Mercury. Dia 5 di sèptèmber 1946, Farrokh Bulsara a nase na Stone Town, na Tanzania. Despues ku el a muda pa Inglatera su pashon pa músika a bira bisto. Su koleganan studiante Brian May i Roger Taylor tabata en buska di un kantante pa nan banda. El a ofresé pa e bira i esei a resultá den e banda Queen. Farrokh a kambia su nòmber pa Freddy Mercury i e banda a kuminsá komponé piesa. Despues di seshonnan largu di grabashon pa Bohemian Rhapsody nan a bisa e banda ku e piesa aki ta dura muchu i nunka e no por bira un éksito. Kontrali a sosodé. Queen a bira un di e bandanan di rock mas grandi na mundu ku a logra hit un tras di otro. Na 1985 e banda a presentá ku éksito na e legendario konsierto di Live Aid. Nan a konstatá ku e kantante Mercury tabatin aids. Dia 24 di novèmber 1991 el a fayesé na Londres.
E benta di karchi na rason di 50 florin pa persona pa e sine Bohemian Rhapsody pa e presentashon di dia 1 di novèmber mitar di 8 di anochi den The Cinemas na Otrobanda, ya ta aden. E karchinan ta optenibel serka miembronan di direktiva di RFTRC, Van den Tweel Zeelandia, 24 uur uit de Muur na Santa Maria i Mensing’s Caminada.
Dia 27 di yanüari 2019
Riba djadumingu dia 27 di yanüari 2019 ta antisipá atrobe mas ku 10.000 partisipante na e diferente elementonan di Ride, Swim & Walk for the Roses. Anke e tin elemento di deporte, e idea ta mas pa atraé mas tantu hende posibel ku tur ta kontribuí nan granito.
Mainta tempran e miles di kanadó ta kuminsá na Awasá pa sea via brùg di ponton Emma òf e brùg haltu Juliana kana den e kayanan di Punda, Pietermaak, Marie Pompoen pa yega Mambo Beach Boulevard. Famianan kompleto ta tuma parti. Djis despues e koredónan di baiskel ta kuminsá pa e diferente distansianan, riba kaminda i tambe un ruta pa mountainbike. Nan salida i final tambe na ta Mambo Beach Boulevard. Pa mediodia e landadónan ta bula na awa na bahia Jan Thiel pa bai e playa di Mambo Beach Boulevard. Na e playa aki e tan popular Spinergy ta tuma lugá: un aktividat deportivo riba spinningbikes kaminda empresanan por kompetí ku otro konopando e prestashonnan deportivo na rekoudá fondo.
Akshon den e aña di hubilo
En konekshon ku e aña di hubilo direktiva ta hasi un apelashon riba persona i instansianan pa bini dilanti ku ideanan grasioso pa tene mas evento ‘… for the Roses’ durante e aña di hubilo pa asina rekoudá mas fondo. Despues di a studia e proposishonnan, direktiva di RFTRC ta drenta den kontakto ku e organisashon en kestion i ora yega na un akuerdo e evento por apliká e agregashon ‘… for the Roses’. Por ehèmpel, tin e plan pa un ‘Golf for the Roses’ dia 20 di yanüari 2019; na su debido tempu lo suministrá mas detaye al respekto. Tin mas idea aden kaba, manera pa un ‘Zumba for the Roses’ i un ‘Fashion for the Roses’. Di e manera ei RFTRC ke mantené e atenshon durante henter aña riba e bon kousa. Persona i instansianan ku ke mèldu e evento ku nan tin pensá ‘… for the Roses’, por repasá tur e detayenan, inkluso e kondishonnan, riba e website www.ridefortheroses.net di RFTRC.


text:
WILLEMSTAD — E selekshon nashonal di Korsou ku un avalancha di gol a kue nan prome viktoria den e segundo buelta di Kopa Karibe. Tabata Felitciano Zschusschen i Gino van Kessel ku a kombina pa sinku gol i hiba e selekshon lokal na un viktoria di 5-2 kontra Guyana.
Dilanti un publiko relativamente grandi den Stadion Ergilio Hato, Felitciano Zschusschen a habri e markado den trempan di e partido ku su prome gol. Esaki no tabata e uniko gol di Zschusschen ku a bai na anota dos gol mas pa kompleta e hat-trick. Ku e tres golnan aki mes ora Felitciano ta bira e maksimo goliado di Kopa Karibe. Banda di Felitciano, Gino van Kessel tambe a anota na dos okashon.
E sigiuenta partido di e selekshon di Korsou balido pa Kopa Karibe lo ta djamars shete di yüni ora ku nos enfrenta U.S. Virgin Islands pa 8’or di anochi den Stadion Ergilio Hato.
Djasabra tin un partido amistoso programa. Segun informashonnan, e partido aki ku tabmbe lo ta den Stadion Ergilio Hato lo ta entre e selekshon di Korsou i e ekipo di Centro Barber reforsa.


text:
September 28, 2021
Presentadó pa programa di tv pa BNK
Kriteria pa oudishon di “Host” pa BNK
- Mester ta biba lokal
- Mester tin e dominió riba e idiomanan Papiamentu, Hulandes, Ingles i Spaño
- Mester tin entre 21 – 35 aña
- Mester tin un desaroyo general amplio
- Mester mira e importansia den lesamentu
Kon pa partisipá ?
- Mester traha un video di introdukshon di 3 minuut.
- Ken bo persona ta?
- Waarom jou persoon als Host voor de Bibliotheek’s tv programma ?
- What’s the best book you ever read? And why?
- Porque temenos que escogerle a usted como nuestro “Anfitrion” nuevo?
- Video mester ta ku bo persona aden presentando bo mes.
- Video mester ta den forma “landscape”
- Video mester ta di high definition minimal 720 dpi
- Email e video aki promé ku 22 di òktober na info@bnkcuracao.com
Videonan ta keda prosesá pa un tim di Hurado pa despues ta publiká e 5 finalistanan riba Social Media pa komunidat por vota riba nan. Esun ku mas voto por bira e kandidato principal pa TV Host nobo pa BNK.


text:
WILLEMSTAD – E klup di BMX, Irie BMX Racing, djasabra awor 01 di novèmber, riba e pista Dynamite Race track na Koraalspecht, lo tin nan promé kareda Internashonal di BMX ku lo karga e nòmber “First Irie Victory Race Curacao”.
Lo tin vários klup lokal partisipando i tambe koredónan internashonal. Ta spera alrededor di 150 koredó di BMX repartí den diferente kategoria di edat.
E skema pa e dia 1 di novèmber lo ta di e siguiente forma:
9’or di mainta lo start ku e parti di pre racing training i warmup,
10’or tin Apertura ofisial, Himno i palabra di Bon bini,
10.15 di mainta ta start ku e karedanan te 3’or atardi
Despues ta sigui repartishon di premio.
Lo tin diferente partisipante internashonal di entre otro Venezuela, Merka i Aruba. Entrada ta gratis i tur hende ta bon bini. Lo tin un bar i kushina super bon surti!
Irie BMX Racing ta warda tur fanátiko di BMX djasabra 1e di November awor na Dynamite Race track na Koraalspecht!


text:
WILLEMSTAD — E skol di Taekwondo, Olympia Taekwondo Association ta preparando duru pa e kampionato titulá Sürnam open ku lo bai tuma lugá na Sürnam dia 11 yüni 2016. E kampionato aki lo bai ta unu internashonal kaminda lo bai tin partisipashon di diferente pais.
Den e biahe deportivo aki e skol di Taekwondo Olympia Taekwando Association lo bai ku 3 atleta. E atleta nan ta Jayvan Poulina, Harif Roojer i Shadeon Donker.
Olympia Taekwondo assocation ta trahando duru pa por logra sera fondonan di manera ku por sigui traha riba e desaroyo di tur su atletanan.
Keda pendiente pa mas informashon di e kampionato organisá pa OTA dia 5 novèmber 2016. E aña aki lo bini diferente pais. E kampionato ta titulá ku e nòmber TK5 Curaçao
Olympia Taekwondo Association kier a partisipá na e pueblo di Curaçao ku a habri oportunidat pa atletanan nobo. Si bo ke traha riba bo mes òf bo yu su konfiansa propio, disiplina, rèspèt i mas punto nan importante pa e deporte i bida, tene kontakto ku nos na 5278018, 5127374 òf WWW.facebook.com/olympia.taekwondo


text:
WILLEMSTAD — Federashon di Ahedres Kòrsou (FEDAKO) ku mes entusiasmo di semper ta anunsiá na ahedresistanan hóben, nan mayornan i demas amantenan di e deporte noble di ahedres ku e tempu a yega pa tene e kampionatonan anual di ahedres pa gruponan infantil.
E aña aki Trupial Inn Hotèl lo ta patrosinadó i anfitrion pa e kategorianan U8 i U10 i lo ta promé biaha ku FEDAKO ta organisá e kampionatonan pa kategorianan U8 i U10 den gruponan separá. Den pasado tur e muchanan bou di 14 aña a hunga den un solo grupo segun e sistema Suiso i na final tabata determiná kua partisipantenan tabata mihó den e diferente kategorianan di edat. Awor ku kada grupo apart, FEDAKO ta stimulá i motivá esnan di edat mas chikí i duna nan mas oportunidat pa kompetí i krese.
Lo permití e mihó 8 finalistanan di e kampionato U8 pa partisipá na e kampionato di U10 i tambe e mihó 8 finalistanan di U10 pa partisipá nan e kampionato U12 ku lo tuma lugá durante luna di mart. Tempu pa pensa pa gruponan infantil lo ta 30 minüt pa kada mucha durante kada wega i no ta nesesario pa hasi anotashon di wega.
Lo tin diferente premio pa e partisipantenan i tambe posibilidat pa klasifiká pa un kampionato di un grupo di mas edat.
Pues djasabra 11 di febrüari ta spera e ahedresistanan U8 na Hotèl Trupial Inn i djasabra 25 di febrüari ta spera e muchanan kategoria U10.
Partisipantenan mester ta presente 09:30 ‘or na Trupial Inn pa registrá i inskripshon ta kosta fl. 5,– pa kada un di e kompetensianan.
Un invitashon ta bai na un i tur pa bin mira e muchanan den akshon. Pa mas informashon por yama 512 0007 of manda un WhatsApp.